UPUTE ZA PRIJAVITELJE

Poziv na dostavu projektnih prijedloga u ograničenom postupku dodjele bespovratnih sredstava trajnog modaliteta „Unapređivanje infrastrukture za pružanje socijalnih usluga u zajednici osobama s invaliditetom kao podrška procesu deinstitucionalizacije“

**NAPOMENA:**

Zbog uočene tehničke greške dana 15. listopada 2024. g. tekst je nadopunjen poglavljem*2. Prihvatljivost prijavitelja (i ako je primjenjivo partnera) i kriteriji isključenja*.

Komentari koji su u međuvremenu pristigli (3 komentara) kao i svi naknadni komentari bit će predmet razmatranja prilikom pripreme Izvješća.

**Kod Poziva:**

[1. Opće informacije 4](#_Toc179879772)

[1.1. Strateški i zakonodavni okvir 5](#_Toc179879773)

[1.2. Odgovornosti za upravljanje 8](#_Toc179879774)

[1.3. Prioritet i specifični cilj Programa primjenjiv na Poziv 9](#_Toc179879775)

[1.4. Vrsta i modalitet Poziva 9](#_Toc179879776)

[1.5. Predmet, svrha i pokazatelji Poziva 10](#_Toc179879777)

[1.6. Pokazatelji operacije/projekta 11](#_Toc179879778)

[1.7. Financijska alokacija i iznos bespovratnih sredstva 12](#_Toc179879779)

[1.8. Primjena pravila o državnim potporama i/ili potporama male vrijednosti 14](#_Toc179879780)

[1.9. Vidljivosti, transparentnost i komunikacija 15](#_Toc179879781)

[2. Prihvatljivost prijavitelja (i ako je primjenjivo partnera) i kriteriji isključenja 16](#_Toc179879782)

[2.1. Prihvatljivost prijavitelja 16](#_Toc179879783)

[2.2. Partneri i prihvatljivost partnera 18](#_Toc179879784)

[2.3. Isključenje prijavitelja i partnera iz postupka dodjele: 22](#_Toc179879785)

[2.4. Zahtjevi koji se odnose na sposobnost prijavitelja, učinkovito korištenje sredstava, trajnost i održivost projekta 26](#_Toc179879786)

[2.5. Broj projektnih prijedloga po prijavitelju 27](#_Toc179879787)

[3. Prihvatljivost operacije/projekta 27](#_Toc179879788)

[3.1. Kriteriji prihvatljivosti operacije/projekta 27](#_Toc179879789)

[4. Prihvatljivost aktivnosti 35](#_Toc179879790)

[5. Prihvatljivost troškova operacije/projekta 37](#_Toc179879791)

[5.1. Opći zahtjevi koji se odnose na prihvatljivost troškova operacije/projekta 37](#_Toc179879792)

[5.2. Prihvatljivi troškovi 38](#_Toc179879793)

[5.3. Neprihvatljivi troškovi 40](#_Toc179879794)

[6. Horizontalna načela 41](#_Toc179879795)

[6.1. Metodologija za određivanje financijskih ispravaka u slučaju nepoštivanja horizontalnih načela 47](#_Toc179879796)

[7. Podnošenje projektnog prijedloga 47](#_Toc179879797)

[7.1. Izgled, sadržaj i podnošenje projektnog prijedloga 47](#_Toc179879798)

[7.2. Pitanja i odgovori 49](#_Toc179879799)

[7.3. Informativne radionice 49](#_Toc179879800)

[7.4. Objava rezultata Poziva 49](#_Toc179879801)

[8. Postupak odabira operacija/projekata 49](#_Toc179879802)

[8.1. Opće informacije 49](#_Toc179879803)

[8.2. Provođenje postupka dodjele 50](#_Toc179879804)

[8.3. Ostale odredbe vezane uz provedbu postupka dodjele 62](#_Toc179879805)

[9. Povlačenje projektnog prijedloga 63](#_Toc179879806)

[10. Sklapanje ugovora 63](#_Toc179879807)

[11. Prigovori 63](#_Toc179879808)

[12. Pritužbe na Fondove 66](#_Toc179879809)

[13. Zaštita osobnih podataka 67](#_Toc179879810)

[14. Obrasci i prilozi 71](#_Toc179879811)

[Obrasci koji su sastavni dio Poziva 71](#_Toc179879812)

[Prilozi koji su sastavni dio Poziva 72](#_Toc179879813)

[Dodatni prilozi koji služe kao ilustrativni prikaz obrazaca koji će se koristiti tijekom ugovaranja i provedbe 72](#_Toc179879814)

# Opće informacije

Pozivom na dostavu projektnih prijedloga **„Unapređivanje infrastrukture za pružanje socijalnih usluga u zajednici osobama s invaliditetom kao podrška procesu deinstitucionalizacije“** (u daljnjem tekstu: Poziv) definiraju se vrsta poziva, pravila o načinu podnošenja, zaprimanja i registracije projektnih prijedloga, rok za podnošenje projektnih prijedloga, ukupno raspoloživa bespovratna sredstva za dodjelu u okviru poziva, kriteriji na temelju kojih se bespovratna sredstva dodjeljuju, postupak odabira operacija/projekata, način provedbe postupka odabira operacija/projekata, najviši, odnosno najniži iznos bespovratnih sredstava koji se može dodijeliti, pravila izjavljivanja prigovora i rješavanja o izjavljenom prigovoru, pravila zaštite osobnih podataka te druga pravila na temelju kojih se dodjeljuju bespovratna sredstva u okviru programa iz područja konkurentnosti i kohezije u financijskom razdoblju 2021. - 2027.

Ove Upute sastavni su dio dokumentacije Poziva.

|  |
| --- |
| **Važno!**  U postupku pripremanja projektnog prijedloga, prijavitelji trebaju proučiti cjelokupnu dokumentaciju Poziva, te redovno pratiti eventualna ažuriranja (izmjene i/ili dopune) dokumentacije Poziva, obavijesti te pitanja i odgovore koji se odnose na Poziv, pri čemu se sve objavljuje na portalu informacijskog sustava (u daljnjem tekstu: portal) i internetskim stranicama <https://eufondovi.gov.hr/> (u daljnjem tekstu: **portal i internetska stranica**).  Prijavitelji se posebice trebaju upoznati s uvjetima ugovora o dodjeli bespovratnih sredstava (u daljnjem tekstu: ugovor) u kojem se definiraju prava i obveze strana ugovora, uključivo prijavitelja u ulozi korisnika bespovratnih sredstava. Predmetni uvjeti sastavni su dio dokumentacije Poziva.  Projektni prijedlozi se podnose putem portala, odnosno informacijskog sustava te se na opisani način provodi zaprimanje i registracija projektnih prijedloga.  Neophodno je planirati vrijeme za registraciju na portalu te ispunjavanje i provjeru prijavnog obrasca. Navedeni portal dostupan je 24 sata dnevno, izuzev u vrijeme redovitih ažuriranja, o čemu se pravovremeno na portalu objavljuje obavijest. Bez obzira na dostupnost portala, korisnička podrška dostupna je radnim danima od 9 do 15 sati. Slijedom navedenoga, odgovornost je prijavitelja pravovremeno poduzeti referentne aktivnosti, uključivo s ciljem dobivanja pojašnjenja i rješavanja eventualnih nejasnoća ili poteškoća koje nastanu prilikom korištenja portala i/ili sustava za program iz područja konkurentnosti i kohezije u financijskom razdoblju 2021.- 2027. te nadležna tijela za portal, sustav portala, odnosno Poziv ne odgovaraju za nemogućnost podnošenja projektnog prijedloga, nemogućnost podnošenja cjelovitog projektnog prijedloga ili nemogućnost pravovremenog podnošenja projektnog prijedloga niti za bilo koju vrstu štete ili izmakle dobiti po toj osnovi.  **RAČUNANJE ROKOVA**: Rok je vremensko razdoblje koje se računa na dane, mjesece i godine. Ako je rok određen na dane, u rok se ne uračunava dan kad je dostava ili priopćenje obavljeno, odnosno dan u koji pada događaj od kojeg treba računati trajanje roka, već se za početak roka uzima prvi idući dan. Ako posljednji dan roka pada na državni blagdan u Republici Hrvatskoj ili u subotu odnosno nedjelju, rok istječe protekom prvoga idućeg radnog dana. Rok određen na mjesece, odnosno na godine istječe onog dana, mjeseca ili godine koji po svom broju odgovara danu kada je dostava ili priopćenje obavljeno, odnosno danu u koji pada događaj od kojega se računa trajanje roka. Ako toga dana nema u mjesecu u kojem rok istječe, rok istječe posljednjeg dana toga mjeseca. Subote, nedjelje i blagdani ne utječu na početak i na tijek roka. Ukoliko se radi o radnim danima, subote, nedjelje i blagdani utječu na početak roka te rok počinje prvi idući radni dan. |

## 1.1. Strateški i zakonodavni okvir

Provedba ovog Poziva utvrđena je zakonodavnim okvirom na razini Europske unije i Republike Hrvatske. Zakonodavni okvir Europske unije uključuje:

* Uredbu (EU) br. 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike (SL L 231, 30.6.2021.)
* Uredbu (EU) br. 2021/1058 Europskog parlamenta i Vijeća od 24. lipnja 2021. o Europskom fondu za regionalni razvoj i Kohezijskom fondu (SL L 231, 30.6.2021.)
* Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 ( SL L 193, 30.7.2018.)
* Uredbu (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ - Opća uredba o zaštiti podataka (GDPR)
* Povelju Europske unije o temeljnim pravima (SL C 202, 7.6.2016.)
* Smjernice o osiguravanju poštovanja Povelje Europske unije o temeljnim pravima pri provedbi europskih strukturnih i investicijskih fondova (SL C 269, 23.7.2016.)
* Direktivi (EU) 2019/882 Europskog parlamenta i Vijeća od 17. travnja 2019. o zahtjevima za pristupačnost proizvoda i usluga (2019/882).[[1]](#footnote-2)

Ako naknadne izmjene/dopune/ispravci propisa i dugih primjenjivih akata koji su bili na snazi u vrijeme objave Poziva utvrđuju obvezne dodatne ili nove uvjete, primjenjuje se ono što je u njima utvrđeno, na način kako je u njima utvrđeno. Ako je riječ o dodatnim ili novim uvjetima koji se ispunjavaju na temelju odluke države članice, Koordinacijsko tijelo i/ili Upravljačko tijelo zadržavaju pravo definirati poseban način i/ili trenutak primjene tih uvjeta:

Institucionalni okvir za provedbu programa iz područja konkurentnosti i kohezije u financijskom razdoblju 2021. - 2027. (u daljnjem tekstu: Program) utvrđuje se na temelju Zakona o institucionalnom okviru za korištenje fondova Europske unije u Republici Hrvatskoj („Narodne novine“, broj 116/21), Uredbe o funkcijama, zadaćama i odgovornosti Koordinacijskog tijela u institucionalnom okviru za korištenje fondova Europske unije u Republici Hrvatskoj u financijskom razdoblju od 2021. do 2027. godine („Narodne novine“, broj 96/22) i Uredbe o tijelima u sustavu upravljanja i kontrole za provedbu programa iz područja konkurentnosti i kohezije za financijsko razdoblje 2021. - 2027. („Narodne novine“, broj 96/22, 35/24, u daljnjem tekstu: Uredba VRH).

Na ovaj Poziv primjenjuju se i sljedeći dodatni propisi:

* Nacionalna razvojna strategija Republike Hrvatske do 2030. godine (NN 13/21);
* Program Konkurentnost i kohezija 2021. – 2027[[2]](#footnote-3).;
* Pravilnik o korištenju sredstava Europske unije (NN 44/2024);
* Nacionalna razvojna strategija Republike Hrvatske do 2030. godine (NN 13/21);
* Zakon o sprječavanju pranja novca i financiranja terorizma (Narodne novine br. 108/17 i 39/19);
* Zakon o provedbi Opće uredbe o zaštiti podataka (NN 42/18);
* Zakon o javnoj nabavi (NN 120/16 i 114/22);
* Zakon o sprječavanju sukoba interesa (NN 143/21);
* Zakon o regionalnom razvoju Republike Hrvatske (NN 147/14, 123/17, 118/18);
* Odluka o razvrstavanju jedinica lokalne i područne (regionalne) samouprave (NN 132/17);
* Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20);
* Zakon o gradnji (NN 153/13, 20/17, 39/19 i 125/19)
* Zakon o prostornom uređenju i gradnji (NN 153/13, 65/17, 114/18, 39/19, 98/19, 67/23);
* Zakon o zaštiti prirode (NN 80/13, 15/18, 14/19, i 127/19);
* Zakon o zaštiti okoliša (NN 80/13,153/13, 78/15, 12/18 i 118/18);
* Zakon o klimatskim promjenama i zaštiti ozonskog sloja (NN 127/19);
* Uredba o procjeni utjecaja zahvata na okoliš (NN 61/14 i 3/17);
* Pravilnik o jednostavnim i drugim građevinama i radovima (NN 112/17, 34/18, 36/19, 98/19, 31/20 i 74/22)
* Tehnički propis o racionalnoj uporabi energije i toplinskoj zaštiti u zgradama (NN 128/15, 70/18, 73/18, 86/18 i 102/20);
* Preporuke za primjenu mjera energetske učinkovitosti na graditeljskoj baštini;
* Zakon o ravnopravnosti spolova (NN 82/08, 69/17);
* Zakon o suzbijanju diskriminacije (NN 85/08 i 112/12);
* Ustavni zakon o pravima nacionalnih manjina (NN 155/02, 47/10, 80/10, 93/11)
* Zakon o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20);
* Pravilnik o osiguranju pristupačnosti građevina osobama s invaliditetom i smanjene pokretljivosti (NN 78/13);
* Tehnički propis osiguranja pristupačnosti građevina osobama s invaliditetom i smanjene pokretljivosti (NN 12/23)[[3]](#footnote-4);
* Tehničke smjernice za pripremu infrastrukture za klimatske promjene u razdoblju 2021. – 2027.[[4]](#footnote-5);
* Ostali akti i tehnički propisi doneseni na temelju gore navedenih zakona ili drugi relevantni propisi, pri čemu ističemo propise iz područja:
  + *socijalne politike*:

• Nacionalni plan razvoja socijalnih usluga za razdoblje od 2021. do 2027. godine;

• Nacionalni plan izjednačavanja mogućnosti za osobe s invaliditetom za razdoblje od 2021. do 2027. godine;

• Operativni plan deinstitucionalizacije, prevencije institucionalizacije i transformacije pružatelja socijalnih usluga u Republici Hrvatskoj od 2022. do 2027. godine;

• Zakon o socijalnoj skrbi (NN 18/22, 46/22, 119/22, 71/23, 156/23);

• Zakon o osobnoj asistenciji (NN 71/23);

• Zakon o udomiteljstvu (NN 115/18, 18/22);

• Obiteljski zakon (NN 103/15, 98/19, 47/20, 49/23, 156/23);

• Konvencija Ujedinjenih naroda o pravima osoba s invaliditetom[[5]](#footnote-6) (UNCRPD) uključujući Opći komentar br. 5 o neovisnom življenju i uključenosti u zajednicu[[6]](#footnote-7)

• Europski stup socijalnih prava te

• Strategija o pravima osoba s invaliditetom 2021. - 2030.

* + *prostornog uređenja, gradnje i energetske učinkovitosti:* <https://mpgi.gov.hr/pristup-informacijama-16/zakoni-i-ostali-propisi/88>
  + *zaštite okoliša i prirode:*

<https://mingor.gov.hr/o-ministarstvu-1065/djelokrug/uprava-za-zastitu-prirode-1180/zakoni-i-propisi-1224/1224> i <https://mingor.gov.hr/o-ministarstvu-1065/djelokrug/uprava-za-procjenu-utjecaja-na-okolis-i-odrzivo-gospodarenje-otpadom-1271/procjena-utjecaja-na-okolis-puo-spuo/7370>.

Na ovaj Poziv primjenjuju se Pravila za provedbu programa iz područja konkurentnosti i kohezije za financijsko razdoblje 2021. - 2027. koja donosi čelnik Upravljačkog tijela, i koja su objavljena na <https://eufondovi.gov.hr/eu-fondovi/program-konkurentnost-i-kohezija-2021-2027/pravila-pkk-2021-2027/>.

Na ovaj Poziv primjenjuju se Upute za korištenje informacijskog sustava za program iz područja konkurentnosti i kohezije za financijsko razdoblje 2021. - 2027., koje su objavljene na portalu sustava (upute za prijavu u sustav i podnošenje projektnog prijedloga) i unutar spomenutog sustava (upute za provedbu ugovora). Predmetnim uputama može se pristupiti putem poveznice <https://eufondovi.gov.hr/>.

## 1.2. Odgovornosti za upravljanje

U skladu s Uredbom VRH, Ministarstvo regionalnoga razvoja i fondova Europske unije (MRRFEU) obavlja ulogu **Upravljačkog tijela** (UT) i odgovorno je za upravljanje i provedbu Programa „Konkurentnost i kohezija 2021. – 2027.“. UT je odgovoran za koordinaciju postupka dodjele bespovratnih sredstava, pripremu odluke o financiranju i supotpisivanje ugovora o dodjeli bespovratnih sredstava s korisnicima za odabrane projekte, praćenje napretka provedbe projekata te osiguravanje provedbe plaćanja i osiguranje povrata nepravilno utrošenih sredstava. MRRFEU za Specifični cilj 4.iii obavlja i ulogu **Posredničkog tijela razine 1 (PT 1)** budući da navedenu funkciju nije delegiralo.

Ministarstvo rada, mirovinskog sustava, obitelji i socijalne politike (MRMSOSP), kao **sektorski nadležno tijelo** (SNT), sudjeluje u pripremi ovog Poziva i vrši isplate javnih sredstava sa svojih proračunskih stavki Korisniku isključivo na temelju odobrenih zahtjeva za isplatu dobivenih od Ministarstva regionalnoga razvoja i fondova Europske unije te u okviru osiguranih proračunskih sredstava.

**Posredničko tijelo razine 2** (PT 2) za ovaj Poziv je Središnja agencija za financiranje i ugovaranje programa i projekata Europske unije (SAFU). SAFU (PT 2) je odgovoran za provedbu faza postupka dodjele bespovratnih sredstava, supotpisivanje ugovora o dodjeli bespovratnih sredstava, upoznavanje korisnika s njegovim pravima i obvezama u vezi provedbe projekta, praćenje napretka provedbe projekta te nadzor i financijsku kontrolu projekta.

## 1.3. Prioritet i specifični cilj Programa primjenjiv na Poziv

Poziv je pokrenut u okviru Programa Konkurentnost i kohezija 2021. – 2027., **Prioriteta 6.** Jačanje zdravstvenog sustava, promicanje socijalnog uključivanja, obrazovanja i cjeloživotnog učenja i **Specifičnog cilja RSO4.3.** Promicanje socioekonomske uključenosti marginaliziranih zajednica, kućanstava s niskim dohotkom i skupina u nepovoljnom položaju, uključujući osobe s posebnim potrebama, putem integriranih djelovanja koja obuhvaćaju stanovanje i socijalne usluge.

## 1.4. Vrsta i modalitet Poziva

Poziv se provodi kao ograničeni postupak u modalitetu trajnog poziva.

**Razdoblje trajanja poziva**: Poziv je otvoren od 1. studenog 2024. godine. Podnošenje projektnih prijedloga moguće je od 16. studenog 2024. godine do 1. prosinca 2025. godine.

UT zadržava pravo produljiti trajanje postupka dodjele izvan roka koji je naveden u ovim Uputama za prijavitelje (UzP), uz objavu obavijesti na portalu i/ili internetskoj stranici.

Poziv se zatvara danom u kojem je utvrđeno da su iscrpljena raspoloživa financijska sredstva Poziva.

MRRFEU je nadležan za (donosi odluku / odobrava) izmjene i/ili dopune Poziva. Obavijest o izmjenama i/ili dopunama Poziva, s izmjenama i/ili dopunama objavljuje se na službenim mrežnim stranicama.

U slučaju potrebe za obustavom ili ranijim zatvaranjem (prije iscrpljenja financijskih sredstava Poziva), MRRFEU objavljuje obavijest u kojoj se navodi da je Poziv obustavljen na određeno vrijeme (jasno navodeći razdoblje i razloge obustave). Poziv se obustavlja na određeno vrijeme, između ostalog, u trenutku kada iznos zahtijevanih bespovratnih sredstava zaprimljenih projektnih prijedloga dosegne iznos od 150 % ukupno raspoloživog iznosa bespovratnih sredstava Poziva.

## 1.5. Predmet, svrha i pokazatelji Poziva

Predmet Poziva: Gradnja i/ili uređenje i/ili rekonstrukcija i/ili opremanje socijalne infrastrukture u svrhu osiguravanja socijalne uključenosti i života u zajednici za djecu s teškoćama u razvoju i osobe s invaliditetom te članove njihovih obitelji/udomiteljskih obitelji uz stručnu potporu kroz uslugu organiziranog stanovanja.

Svrha Poziva: Unaprjeđenje socijalne infrastrukture kao podrška procesu deinstitucionalizacije/transformacije/prevencije institucionalizacije te razvoj mreže izvaninstitucijskih usluga i službi podrške u zajednici za djecu s teškoćama u razvoju i osobe s invaliditetom te članove njihovih obitelji/udomiteljskih obitelji.

Proces deinstitucionalizacije i transformacije socijalnih ustanova provest će se sukladno ***Operativnom planu deinstitucionalizacije, prevencije institucionalizacije i transformacije pružatelja socijalnih usluga u Republici Hrvatskoj od 2022. do 2027. godine***u kojem je naglasak stavljen na ustanove kojima je osnivač Republika Hrvatskas ciljem smanjenja broja korisnika usluga smještaja, povećanja broja korisnika uključenih u proces deinstitucionalizacije i prevencije institucionalizacije.

U okviru Programa Konkurentnost i kohezija 2021. – 2027. planirana su ključna ulaganja iz ovog Poziva, kako slijedi: izgradnja, nabava dostupnih jedinica socijalnog stanovanja, rekonstrukcija, adaptacija i opremanja pristupačnih stambenih jedinica (kuća/stanova) u kojima bi korisnici koji napuštaju smještaj u instituciji mogli nastaviti samostalan život uz stručnu podršku. Nisu planirana ulaganja u izgradnju zajedničkih stambenih blokova namijenjenih isključivo za ranjive skupine. Stambene jedinice raspršit će se unutar zajednice kako bi se spriječila segregacija korisnika i omogućilo socijalno uključivanje u okruženju u kojem je osiguran pristup osnovnim i socijalnim uslugama. Za svako ulaganje mora se osigurati pristupačnost u skladu s najnovijim EU standardima sukladno EU Direktivi (2019/882).[[7]](#footnote-8)

U skladu s čl. 19 UNCRPD-a, ulaganja iz Europskog fonda za regionalni razvoj (EFRR), odnosno sredstvima Programa Konkurentnost i kohezija 2021. – 2027. osigurat će primjenu načela neovisnog življenja i uključenosti u zajednicu osobama s invaliditetom te im omogućiti izbor mjesta življenja i pristup širokom spektru usluga.

Pružatelji socijalnih usluga za pružanje usluga koje se temelje na zajednici i dalje će se jačati uporabom Europskog socijalnog fonda plus (ESF+), odnosno sredstvima Programa Učinkoviti ljudski potencijali 2021. – 2027.[[8]](#footnote-9). Mreža socijalnih usluga u zajednici deinstitucionaliziranim korisnicima te onima za koje je nužno spriječiti institucionalizaciju omogućit će bržu prilagodbu na život u zajednici i veći stupanj socijalne uključenosti. Za osobe s invaliditetom osigurat će se individualizirane i ciljane usluge pomoćnika.

Ulaganja iz ovog Poziva moraju dokazati usklađenost sa strategijom deinstitucionalizacije i relevantnim političkim i pravnim okvirima EU za poštivanje ljudskih prava (UNCRPD i Opći komentar 5, Europski stup socijalnih prava i Strategija o pravima osoba s invaliditetom za razdoblje 2021. – 2030.) te da doprinose navedenima. Niti jedno ulaganje ne smije unazaditi strategiju deinstitucionalizacije postojećih institucija ni pridonijeti stvaranju novih postavki koje nisu u skladu s UNCRPD-om. U skladu s načelom partnerstva, neovisna tijela za temeljna prava i organizacije za ljudska prava sudjelovat će u svim fazama programiranja, provedbe, praćenja, evaluacije ulaganja u socijalnu i zdravstvenu infrastrukturu kako bi se osiguralo poštovanje načela samostalnog življenja, sprječavanja segregacije i diskriminacije u skladu s UNCRPD-om i Poveljom.

Infrastrukturna ulaganja iz ovog Poziva provodit će se sukladno zelenoj i digitalnoj tranziciji te su za njih predviđena komplementarna ulaganja u razvoj i pružanje usluga sredstvima ESF+.

Operacija/projekt se provodi na području Republike Hrvatske.

## 1.6. Pokazatelji operacije/projekta

Za potrebe praćenja postignuća, prijavitelj je obvezan na razini projektnog prijedloga navesti konkretne vrijednosti pokazatelja koje će ostvariti svojim projektom.

Radi se o sljedećim pokazateljima, koji se navode u Prijavnom obrascu:

|  |  |  |
| --- | --- | --- |
| **Pokazatelj ostvarenja** | **Jedinica mjere** | **Opis i izvor provjere** |
| **RCO113**  **Stanovništvo obuhvaćeno projektima u okviru integriranih djelovanja za socioekonomsku uključenost marginaliziranih zajednica, kućanstava s niskim dohotkom i skupina u nepovoljnom položaju** | osobe | Pokazatelj mjeri broj korisnika socijalnih usluga osiguranih od strane pružatelja socijalnih usluga koji su uz potporu iz EFRR-a unaprijedili infrastrukturu.  Planirana ulaganja u ovom Pozivu odnose se na osobe s invaliditetom (OSI) kao korisnike socijalnih usluga ustanova za OSI i djecu s teškoćama u razvoju.  Početna vrijednost pokazatelja izražava se nulom (0). Ciljana vrijednost koja se odnosi na ukupni broj korisnika (kapacitet) za ovaj Poziv iznosi 750.  Trenutak postignuća pokazatelja je kada odgovarajuće službe socijalne skrbi novog ili moderniziranog objekta koje primaju potporu postanu operativne odnosno nakon završetka izgradnje/rekonstrukcije/opremanja, po izdavanju licencije i upisa u službenu evidenciju ministarstva nadležnog za poslove socijalne skrbi.  Rok za ostvarenje pokazatelja je 1 godina nakon završetka provedbe projekta.  Izvor provjere su MIS, službene evidencije pružatelja socijalnih usluga, završno izvješće o provedbi projekta, izvješća nakon provedbe projekta i sustav eKohezija. |
| **Pokazatelj rezultata** | **Jedinica mjere** | **Opis i izvor provjere** |
| **RSR4.3.1**  **Godišnji broj korisnika socijalnih usluga** | korisnici/godina | Pokazatelj mjeri godišnji broj korisnika socijalnih usluga.  Početna vrijednost korisnika socijalnih usluga iznosila je 5.485, te se pretpostavlja da će zbog infrastrukturnih ulaganja doći do porasta korisnika za 750 korisnika, što iznosi 6.235 korisnika.  Rok za ostvarenje pokazatelja je 1 godina nakon završetka provedbe projekta.  Izvor provjere su statistički podaci MRMSOSP-a koji broje registrirane osobe koje su barem jednom bili korisnici socijalnih usluga tijekom godine nakon završetka intervencije, završno izvješće o provedbi projekta, izvješća nakon provedbe projekta i sustav eKohezija. |

U slučaju neostvarenja pokazatelja primjenjuju se financijski ispravci, u skladu sa metodologijom opisanom u Prilogu 6. Metodologija za određivanje financijskih korekcija zbog neostvarenja pokazatelja.

## 1.7. Financijska alokacija i iznos bespovratnih sredstva

Ukupan raspoloživi iznos bespovratnih sredstava za dodjelu u okviru ovog Poziva je **48.352.941,00 eura**, od čega **41.100.000,00 eura** predstavljaju sredstva Europskog fonda za regionalni razvoj (EFRR), a **7.252.941,00 eura** iznos nacionalnog sufinanciranja.

**Najviši iznos bespovratnih sredstava** koji se može dodijeliti u okviru Poziva iznosi **4.500.000,00** **eura** po pojedinačnom projektnom prijedlogu.

**Najniži iznos bespovratnih sredstava** koji se može dodijeliti u okviru Poziva iznosi **500.000,00 eura** po pojedinačnom projektnom prijedlogu.

Tablica: **Raspoloživa sredstva po izvorima financiranja**

|  |  |
| --- | --- |
| Sredstva Europskog fonda za regionalni razvoj (85 %) | 41.100.000,00 EUR |
| Sredstva nacionalnog sufinanciranja (15 %) | 7.252.941,00 EUR |
| Ukupna sredstva (100 %) | 48.352.941,00 EUR |

Bespovratna sredstva dodjeljivat će se putem ograničenog postupka dodjele bespovratnih sredstava u modalitetu trajnog pozivaodnosno do iskorištenja raspoloživih bespovratnih sredstava predviđenih za ovaj Poziv.

MRRFEU zadržava pravo ne dodijeliti sva raspoloživa bespovratna sredstva iz EFRR-a u okviru ovog Poziva.

**Dodatni zahtjevi vezano za iznos bespovratnih sredstava Poziva**

Ukupni troškovi projekta nisu ograničeni, međutim bespovratna sredstva iz EFRR-a ograničena su najvišim mogućim iznosom te maksimalnom stopom sufinanciranja. Ova dva ograničenja primjenjuju se u međusobnom odnosu tj. do trenutka kada se dosegne maksimum po jednom od navedena dva ograničenja.

Najviši postotak bespovratnih sredstava EFRR-a po pojedinačnom projektu iznosi 85 % prihvatljivih troškova. Osim navedenog, Prijavitelj snosi i sve neprihvatljive izdatke neovisno po kojoj osnovi je utvrđena neprihvatljivost.

Navedeno je postavljeno imajući u vidu opis intervencije fondova iz SC 4.iii PKK, ali i tip investicija odnosno korisnika ovog Poziva. Naime, u skladu s navedenim niže, predmet ulaganja su ustanove kojima je osnivač RH koje pružaju javne socijalne usluge djeci s teškoćama u razvoju i/ili osobama s invaliditetom sukladno Operativnom planu deinstitucionalizacije, prevencije institucionalizacije i transformacije pružatelja socijalnih usluga u RH od 2022. do 2027.Navedene usluge ne predstavljaju gospodarsku aktivnost te će se Pozivom financirati projekti koji nemaju za cilj ostvarivanje dobiti već pružanje javne socijalne usluge dostupne svim građanima pa je stoga primjena stope sufinanciranja od 85 % opravdana.

Prijavitelj se obvezuje osigurati sredstva za financiranje razlike između iznosa ukupnih prihvatljivih troškova operacije/projekta te iznosa bespovratnih sredstava i sredstva za financiranje ukupnih neprihvatljivih troškova operacije/projekta.

Prijavitelji ne smiju tražiti/primiti sredstva iz drugih javnih izvora za troškove koji će im biti nadoknađeni u okviru prijavljenog i za financiranje odabranog projekta.

Drugim riječima, isti troškovi ne smiju biti dvaput financirani iz proračuna Unije i iz nacionalnih javnih izvora, pri čemu se primjenjuje pravilo iz članka 63. stavka 9. Uredbe (EU) 2021/1060. U slučaju da se ustanovi dvostruko financiranje projekta prijavitelj će morati vratiti sva primljena sredstva za koja je utvrđeno dvostruko financiranje.

**Posebno o pravilima nabave**

Prijavitelji i, ako je primjenjivo Partner, koji su obveznici Zakona o javnoj nabavi dužni su tijekom provedbe aktivnosti držati se istih.

Partner, ako je primjenjivo, koji nije obveznik Zakona o javnoj nabavi tijekom provedbe aktivnosti dužan je primjenjivati Pravila o provedbi postupaka nabava za neobveznike Zakona o javnoj nabavi (Pravila za NOJN).

Troškovi projekata koji uključuju nabavu mogu biti prihvatljivi samo pod uvjetom da je nabava provedena u skladu sa svim načelima i pravilima Zakona o javnoj nabavi (primjenjivim u trenutku pokretanja postupka javne nabave) i Pravilima za NOJN, gdje je primjenjivo.

Svi postupci nabave provedeni u okviru prijavljenog projekta, a prije datuma stupanja na snagu Ugovora o dodjeli bespovratnih sredstva također moraju biti provedeni u skladu sa Zakonom o javnoj nabavi (primjenjivim u trenutku pokretanja postupka javne nabave), kako bi se mogli smatrati prihvatljivim. SAFU (PT 2) će provoditi postupak ex-post kontrole javne nabave prema uzorku.

Kod postupaka nabava gdje je utvrđeno postupanje koje nije u potpunosti usklađeno s načelima i pravilima Zakona o javnoj nabavi SAFU (PT 2) može donijeti odluku o financijskim korekcijama.

## 1.8. Primjena pravila o državnim potporama i/ili potporama male vrijednosti

Bespovratna sredstva se u ovom slučaju ne smatraju državnom potporom u smislu članka 107. Ugovora o funkcioniranju Europske unije (u daljnjem tekstu: UFEU) jer se radi o socijalnoj usluzi koja počiva na principu solidarnosti i jednakoj dostupnosti svima.

Infrastrukture za potrebe pružanja socijalnih usluga koje će se financirati ne predstavljaju gospodarsku djelatnost jer ih (pretežno) financira država i jer su dio javnih ovlasti koje se izvršavaju na temelju zakona.

Obaveze koje se odnose na državne potpore/potpore male vrijednosti (*de minimis* potpore) ne odnose se na projekte koji će biti financirani u okviru ovog Poziva.

Prihvatljivi prijavitelji iz točke 2. Uputa su ustanove kojima je osnivač RH koje pružaju usluge djeci s teškoćama u razvoju i/ili osobama s invaliditetom te s aspekta propisa o državnim potporama ne predstavljaju subjekte koji pružaju/nude proizvode i/ili usluge na tržištu odnosno ne obavljaju gospodarsku djelatnost i ne smatraju se poduzetnikom u smislu članka 107. stavka 1. UFEU.

Bespovratna sredstva ovog Poziva koristit će se isključivo za provođenje aktivnosti čija je namjena infrastrukturno ulaganje koje doprinosi uspješnoj provedbi procesa deinstitucionalizacije socijalnih usluga u Republici Hrvatskoj te u skladu s tim sredstva ne predstavljaju državne potpore niti potpore male vrijednosti za korisnika.

Također, kumulativno nisu ispunjeni svi uvjeti iz članka 107. Ugovora o funkcioniranju Europske unije, odnosno jedan od sljedećih uvjeta:

1. **pripisivost državi**, odnosno da je potpora dodijeljena izravno ili neizravno državnim sredstvima što podrazumijeva sva sredstva javnog sektora, uključujući sredstva drugih tijela unutar države (decentraliziranih, saveznih, regionalnih ili drugih),
2. **prednost**, odnosno da je korisnik potpore ostvario ekonomsku prednost na način da se njegova financijska situacija poboljšala zbog državne intervencije u uvjetima koji se razlikuju od uobičajenih tržišnih uvjeta,
3. **selektivnost**, odnosno da je potpora korisnika/primatelja potpore dovela u povoljniji položaj u odnosu na konkurenciju,
4. **utjecaj na trgovinu između država članica**, odnosno da je potpora utjecala na tržišno natjecanje i međudržavnu trgovinu, tj. da narušava ili prijeti narušavanjem tržišnog natjecanja stavljanjem određenih poduzetnika ili proizvodnje određene robe u povoljniji položaj u mjeri u kojoj utječe na trgovinu među državama zemalja EU-a.

**Korisnik ne smije dodijeljena sredstva koristiti za ulaganje ili širenje sadržaja komercijalnog karaktera, aktivnosti financirane ovim pozivom isključivo moraju biti negospodarske.**

Nadalje, državne potpore nisu prisutne u slučaju kada su ispunjeni sljedeći uvjeti:

* pružanje socijalnih usluga je organizirano u okviru nacionalnog socijalnog sustava, financirano i nadzirano od države;
* usluga je dostupna svima;
* utemeljenjem i održavanjem nacionalnog socijalnog sustava financiranog uglavnom iz javnih sredstava, a ne od strane korisnika i njihovih obitelji, država nema namjeru tražiti naknadu već obavlja aktivnosti kao servis građana u područjima socijalne sfere;
* svaka nabava roba, radova i/ili usluga od stane korisnika bit će izvedena prema Zakonu o javnoj nabavi i Pravilima za NOJN, gdje je primjenjivo.

## 1.9. Vidljivosti, transparentnost i komunikacija

Korisnik osigurava provedbu aktivnosti koje se odnose na vidljivosti, transparentnost i komunikaciju iz članka 46. i 48. - 49. Uredbe (EU) 2021/1060, kako su utvrđene u ugovoru. U svakom slučaju, korisnik je odgovoran za provedbu mjera vidljivosti iz članka 50. i Priloga IX. Uredbe (EU) 2021/1060, u skladu s ugovornim odredbama.

Sukladno Programu Konkurentnost i kohezija 2021. – 2027. **ovaj Poziv je operacija od strateške važnosti** koja znatno doprinosi ostvarenju ciljeva programa i koja podliježe posebnim mjerama praćenja i komunikacije u skladu s Uredbom (EU) 2021/1060. Za operacije od strateške važnosti korisnik je obvezan, uz ostale obveze komunikacije i vidljivosti, organizirati, prema potrebi, komunikacijski događaj ili aktivnost te pravodobno uključiti EK i odgovorno Upravljačko tijelo, odnosno Ministarstvo regionalnoga razvoja i fondova Europske unije. Više o komunikaciji operacija od strateške važnosti nalazi se u Vodiču za komunikaciju Operacija od strateške važnosti (<https://eufondovi.gov.hr/wp-content/uploads/2023/10/2022_Toolbox-for-communicating-Operations-of-Strategic-Importance-OSI.pdf>).

Temeljem članka 73., stavka 5. Uredbe (EU) 2021/1060, u roku od mjesec dana od potpisivanja Ugovora o dodjeli bespovratnih sredstava Upravljačko tijelo dužno je o tome obavijestiti EK i dostaviti joj relevantne informacije kroz informatički sustav SFC2021 (<https://ec.europa.eu/sfc/en/2021>).

Kada se ne primjenjuju mjere vidljivosti, transparentnosti i/ili komunikacije može se ukinuti do 3% potpore iz fondova (u skladu s člankom 50. stavkom 3. Uredbe (EU) 2021/1060) - ukidanje se odnosi na prihvatljive troškove projekta.

Informacije i dokumenti vezani uz pravila komunikacije, transparentnosti i vidljivosti nalaze se na portalu EU fondovi (https://eufondovi.gov.hr/komunikacija-informiranje-i-vidljivost-eu-projekata-u-razdoblju-2021-2027/).

# Prihvatljivost prijavitelja (i ako je primjenjivo partnera) i kriteriji isključenja

## 2.1. Prihvatljivost prijavitelja

Poziv na dostavu projektnih prijedloga upućuje se unaprijed određenim prijaviteljima.

Prihvatljivi prijavitelji u okviru ovog Poziva su ustanove kojima je osnivač RH koje pružaju usluge djeci s teškoćama u razvoju i/ili osobama s invaliditetom sukladno *Operativnom planu deinstitucionalizacije, prevencije institucionalizacije i transformacije pružatelja socijalnih usluga u RH od 2022. do 2027.*, i to kako slijedi:

Pružatelji usluga koji nisu bili uključeni u proces deinstitucionalizacije, prevencije institucionalizacije i transformacije:

1. Centar za odgoj i obrazovanje Dubrava, Zagreb;
2. Centar za odgoj i obrazovanje Lug;
3. Centar za odgoj i obrazovanje Rudolf Steiner, Daruvar;
4. Centar za odgoj i obrazovanje Šubićevac;
5. Centar za odgoj i obrazovanje Velika Gorica;
6. Centar za rehabilitaciju Josipovac;
7. Centar za rehabilitaciju Samaritanac;
8. Centar za rehabilitaciju „Sveti Filip i Jakov“;
9. Centar za rehabilitaciju „Mala Terezija“ – Vinkovci;
10. Centar za rehabilitaciju Fra Ante Sekelez“ Vrlika;
11. Dom za odrasle osobe Motovun;
12. Dom za odrasle osobe Nuštar;
13. Dom za odrasle osobe Orehovica;
14. Dom za odrasle osobe „Sv. Nedjelja“ Nedeščina;
15. Dom za odrasle osobe Jalžabet;
16. Dom za odrasle osobe Blato;
17. Dom za odrasle osobe Zagreb;
18. Dom za odrasle osobe Bjelovar;
19. Dom za odrasle osobe „Vila Maria“, Pula;
20. Dom za odrasle osobe „Ljeskovica“, Nova Ljeskovica;
21. Dom za odrasle osobe „Bidružica“, Desinić i
22. Centar za pružanje usluga u zajednici MOCIRE.

Pružatelji usluga koji nastavljaju proces deinstitucionalizacije, prevencije institucionalizacije i transformacije:

1. Centar za odgoj i obrazovanje Juraj Bonači, Split;
2. Centar za pružanje usluga u zajednici Ozalj;
3. Centar za rehabilitaciju Rijeka, Rijeka;
4. Centar za rehabilitaciju „Stančić“, Dugo Selo;
5. Centar za rehabilitaciju Pula;
6. Centar za rehabilitaciju Zagreb;
7. Centar za rehabilitaciju „Mir“, Kaštel Novi;
8. Centar za pružanje usluga u zajednici Osijek – „JA kao i TI“;
9. Dom za odrasle osobe Trogir;
10. Dom za odrasle osobe Turnić, Rijeka;
11. Centar za odgoj i obrazovanje „Slava Raškaj“, Split;
12. Centar za odgoj i obrazovanje „Slava Raškaj“, Zagreb;
13. Centar za odgoj i obrazovanje Vinko Bek, Zagreb;
14. Centar za odgoj i obrazovanje Tuškanac, Zagreb;
15. Centar za odgoj i obrazovanje Zajezda;
16. Dnevni centar za rehabilitaciju „Slava Raškaj“, Rijeka;
17. Dom za starije i teško bolesne odrasle osobe „Majka Marija Petković“, Blato;
18. Dom za starije osobe Oklaj;
19. Dom za odrasle osobe i rehabilitaciju Metković
20. Centar za rehabilitaciju Komarevo;
21. Dom za odrasle osobe Borova;
22. Dom za odrasle osobe Lobor Grad;
23. Dom za odrasle osobe „Sveti Frane“ Zadar i
24. Centar za pružanje usluga u zajednici Zemunik (bivši Dom za odrasle osobe Zemunik, Zemunik Donji).

Prijavitelji su odabrani na temelju sljedećih kriterija:

* prijavitelj je jedan od 22 pružatelja socijalnih usluga za djecu s teškoćama u razvoju i odraslih osoba s invaliditetom kojima je osnivač Republika Hrvatska definiranih *Operativnim planom* *deinstitucionalizacije, prevencije institucionalizacije i transformacije pružatelja socijalnih usluga u Republici Hrvatskoj od 2022. do 2027. godine,* koji nisu bili uključeni u proces deinstitucionalizacije, prevencije institucionalizacije i transformacije;
* prijavitelj je jedan od 24 pružatelja socijalnih usluga za djecu s teškoćama u razvoju i odraslih osoba s invaliditetom kojima je osnivač Republika Hrvatska definiranih *Operativnim planom deinstitucionalizacije, prevencije institucionalizacije i transformacije pružatelja socijalnih usluga u Republici Hrvatskoj od 2022. do 2027. godine*, koji nastavljaju proces deinstitucionalizacije, prevencije institucionalizacije i razvoja mreže usluga u zajednici;
* prijavitelj je javna ustanova osnovana od Republike Hrvatske prema *Zakonu o ustanovama* (Narodne novine, br. 76/93, 29/97, 47/99, 35/08, 127/19 i 151/22);
* prijavitelj je javna ustanova registrirana za rad u Republici Hrvatskoj prema *Zakonu o ustanovama* (NN 76/93);
* prijavitelj u trenutku predaje projekata posjeduje Individualni plan deinstitucionalizacije i transformacije domova za socijalnu skrb koji je definiran *Operativnim planom deinstitucionalizacije, prevencije institucionalizacije i transformacije pružatelja socijalnih usluga u Republici Hrvatskoj od 2022. do 2027. godine*.

Prijavitelj mora dokazati da u trenutku podnošenja projektnog prijedloga nije niti u jednoj situaciji isključenja, koje su definirane u točki 2.3. Uputa.

Prihvatljivost prijavitelja provjeravat će se temeljem relevantnih dokumenata navedenih u točki 14. Uputa (*Obrasci i prilozi)*.

Svaka izmjena pravnog statusa prijavitelja u roku od 5 (pet) godina od završetka projekta mora biti prijavljena MRRFEU-u (UT/PT1) i SAFU-u (PT2).

**NAPOMENA: Prijavitelj/Korisnik preuzima potpunu pravnu i financijsku odgovornost za upravljanje i provedbu Projekta.**

## 2.2. Partneri i prihvatljivost partnera

Prijavitelj može prijaviti i provoditi projekt samostalno ili u partnerstvu, odnosno formiranje partnerstva nije obvezno (tj. ne predstavlja kriterij prihvatljivosti). Maksimalni broj partnera u okviru jedne projektne prijave nije ograničen. Jedan Partner može biti Partner na neograničenom broju projektnih prijedloga u okviru Poziva.

Partneri u okviru ovog Poziva mogu biti:

* drugi domovi socijalne skrbi kojima je osnivač Republika Hrvatska,
* Hrvatski zavod za socijalni rad, Obiteljski centar;
* udruge i vjerske zajednice;
* javne ustanove (socijalne, obrazovne, zdravstvene, znanstvene, pravosudne)
* jedinice lokalne i područne (regionalne) samouprave te
* regionalni koordinator.

Kako bi se ispunili uvjeti prihvatljivosti, partneri moraju zadovoljiti sljedeće uvjete:

**Domovi socijalne skrbi:**

* osnivač je Republika Hrvatska;
* posjeduju Individualni plan deinstitucionalizacije i transformacije domova za socijalnu skrb;
* potpisali su sporazum o partnerstvu s prijaviteljem.

**Hrvatski zavod za socijalni rad, Obiteljski centar:**

* potpisali su sporazum o partnerstvu s prijaviteljem.

**Udruge i vjerske zajednice:**

* djeluju najmanje 3 godine od datuma upisa u Registar udruga Republike Hrvatske i Evidenciju vjerskih zajednica u Republici Hrvatskoj;
* djelatnost sukladno statutu povezana je sa strateškim ciljevima Ministarstva rada, mirovinskoga sustava, obitelji i socijalne politike u prioritetnim područjima aktivnosti vezanima uz djecu s teškoćama u razvoju i osobe s invaliditetom što je razvidno iz ciljeva i popisa djelatnosti u statutu udruge;
* odabrane su procedurom iskaza interesa te su potpisale sporazum o partnerstvu s prijaviteljem.

**Javne ustanove:**

* osnivač je Republika Hrvatska ili jedinica lokalne i/ili županijske (regionalne) samouprave;
* potpisale su sporazum o partnerstvu s prijaviteljem.

**Jedinice lokalne i područne (regionalne) samouprave:**

* osnovane su sukladno *Zakonu o lokalnoj i područnoj (regionalnoj) samoupravi* (NN 33/01, 60/01, 129/05, 109/07, 125/08 , 36/09, 150/11, 144/12 i 19/13 - pročišćeni tekst) ili *Zakona o Gradu Zagrebu* (NN 62/01, 125/08, 36/09, 119/14)
* sukladno *Zakonu o područjima županija, gradova i općina* (Narodne novine, br. 86/06, 125/06, 16/07, 95/08, 46/10, 145/10, 37/13, 44/13 i 45/13 i 110/15) teritorijalno su podudarne s prijaviteljem (npr. ukoliko je prijavitelj dom socijalne skrbi s područja grada Rijeke, partner može biti Grad Rijeka, jedinica lokalne samouprave u okviru Primorsko-goranske županije ili Primorsko-goranska županija kao jedinica područne/regionalne samouprave ili ukoliko je prijavitelj registriran na području Grada Zagreba, ali pruža uslugu u drugoj županiji, npr. u Gradu Zagrebu i u Krapinsko zagorskoj županiji);
* potpisale su sporazum o partnerstvu s prijaviteljem.

**Regionalni koordinator:**

* sukladno *Zakonu o regionalnom razvoju Republike Hrvatske[[9]](#footnote-10)*, jedinica područne (regionalne) samouprave osniva regionalnu razvojnu agenciju kao javnu ustanovu (regionalni koordinator) u svrhu učinkovite koordinacije i poticanja regionalnog razvoja;
* prema članku 25. Poslovi regionalnog koordinatora, stavak (1) *Zakona*, regionalni koordinatori pružaju stručnu pomoć u pripremi i provedbi programa potpore javnopravnim tijelima i javnim ustanovama s područja svoje županije kojima su osnivači RH ili županija, u pripremi i provedbi razvojnih projekata od interesa za razvoj županije, a posebno projekata sufinanciranih sredstvima iz strukturnih i investicijskih fondova Europske unije.

Osim toga, partner/i moraju dokazati da:

* su registrirani za rad / djelovanje u Republici Hrvatskoj;
* u trenutku prijave nisu niti u jednoj situaciji isključenja, koje su definirane u točki 2.3. Uputa.

Svaka izmjena pravnog statusa u roku od 5 (pet) godina od završetka projekta mora biti prijavljena MRRFEU-u (UT/PT 1) i SAFU-u (PT 2).

Prijavitelj je dužan za odabir partnera iz kategorije udruge i vjerske zajednice provesti proceduru iskaza interesa za sudjelovanje na projektu na način da objavi poziv za iskaz interesa najmanje na svojim internetskim stranicama. Obzirom da u projektnoj prijavi izbor svakog od partnera te opis uloge i doprinosa rezultatima provedbe projektnog prijedloga moraju biti jasno opisani i obrazloženi, predlaže se odabir partnera provesti temeljem sljedećih kriterija koji predstavljaju primjer:

* partner posjeduje potrebna specifična znanja i vještine u područjima aktivnosti za koje je nadležan;
* partner posjeduje odgovarajuće iskustvo rada u područjima aktivnosti za koje je nadležan;
* partner posjeduje odgovarajuće kapacitete za provedbu aktivnosti (administrativne, tehničke, financijske);
* partner jedinstveno i nedvojbeno pridonosi uspješnoj provedbi projekta i ostvarivanju njegovih ciljeva, odnosno dan je opis razloga zbog kojih je oportunije da relevantni dio aktivnosti provodi partner, a ne prijavitelj.

Dokaz provedenog iskaza interesa za partnerstvo je zaključak o odabiru partnera temeljem provedenog iskaza interesa. Prijavitelj je dužan čuvati kompletnu dokumentaciju odabira partnera kao dio projektne dokumentacije. Ukoliko prijavitelj provodi projekt u partnerstvu, potrebno je dostaviti zaključak o odabiru partnera kojeg potpisuju članovi / članice odbora za odabir partnera ili neki slični ekvivalentni dokument o odabiru partnera koji je također potpisan. Dokaz za provedeni javni iskaz interesa dostavlja se u preslici.

Prijavitelj i partner/i međusobne odnose reguliraju sklapanjem sporazuma o partnerstvu kojim se jasno utvrđuju prava i dužnosti obiju strana u provedbi projekta. Sporazum o partnerstvu mora biti u skladu sa svim uvjetima ovoga Poziva te u potpunosti mora udovoljavati uvjetima ugovora o dodjeli bespovratnih sredstava. U slučaju nejednakosti ili neslaganja, odredbe ugovora o dodjeli bespovratnih sredstava imat će prednost pred svakim sporazumom o partnerstvu sklopljenim između dionika na projektu.

Sklopljeni sporazum o partnerstvu sastavni je dio projektnog prijedloga. Prijavitelj mora predati vjerodostojnu presliku sporazuma o partnerstvu u okviru obavezne dokumentacije. Sastavni dio Sporazuma o partnerstvu je i Izjava partnera Korisnika (Obrazac 3. Izjava partnera korisnika) te je stoga istu potrebno uključiti u Sporazum. Izjavu partnera Korisnika nužno je potpisati najkasnije do trenutka eventualnog sklapanja Ugovora o dodjeli bespovratnih sredstava. Nedostavljanje Sporazuma o partnerstvu u skladu s uvjetima Poziva razlog je za isključenje projektnog prijedloga iz postupka dodjele.

Također, u okviru obavezne dokumentacije za prijavu, potrebno je dostaviti potpisanu Izjavu od strane Prijavitelja te svakog od partnera, u skladu s Obrascem izjave o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele (Obrazac 2. Izjava Prijavitelja i Obrazac 2b. Izjava partnera).

Partner/i moraju dokazati da u trenutku prijave nisu niti u jednoj situaciji isključenja, koje su definirane u točki 2.3. Uputa.

Prihvatljivost partnera provjeravat će se temeljem relevantnih dokumenata navedenih u točki 14. Uputa (*Obrasci i prilozi)*.

**NAPOMENA: Neovisno o broju i ulozi partnera, Prijavitelj/Korisnik preuzima potpunu pravnu i financijsku odgovornost za upravljanje i provedbu Projekta.**

Prijavitelj je odgovoran za podnošenje projektnog prijedloga, upravljanje i provedbu odobrenih aktivnosti projekta i proračuna projekta te koordinaciju zadataka. Nadalje, Prijavitelj/Korisnik predstavlja jedini kontakt za komunikaciju s nadležnim tijelima te ima pravo potpisivati ugovorne obveze u ime svih partnerskih organizacija na projektu. Prijavitelj/Korisnik osigurava da su svi uvjeti projektnog prijedloga primjenjivi na partnere te provedeni od strane partnera. Sva sredstva dodijeljena Prijavitelju/Korisniku bit će prebačena na njegov račun i on će biti odgovoran za isplatu potrebnih sredstava partneru/partnerima. Dakle, Prijavitelj/Korisnik snosi potpunu odgovornost za sve aspekte provedbe u odnosu na nadležna tijela.

## 2.3. Isključenje prijavitelja i partnera iz postupka dodjele:

Obvezni kriteriji za isključenje prijavitelja koji se u jednakoj mjeri odnose i na partnera kako je definiran Zakonom o sprječavanju pranja novca i financiranja terorizma („Narodne novine“, broj 108/17, 39/19 i 151/22):

1. u slučaju kada je nad prijaviteljem i/ili fizičkom ili pravnom osobom koja preuzima neograničenu odgovornost za njegove dugove otvoren predstečajni postupak, stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim propisima, ili koji se nalazi u postupku koji je, prema propisima države njegova sjedišta ili nastana kojima se regulira pitanje insolvencijskog prava, sličan svim prethodno navedenim postupcima.
2. ako je protiv prijavitelja i/ili osobe ovlaštene za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) izrečena pravomoćna osuđujuća presuda za bilo koje od sljedećih kaznenih djela, odnosno za odgovarajuća kaznena djela prema propisima države sjedišta ili države čiji je državljanin osoba ovlaštena za njihovo zastupanje, koji se odnose na: sudjelovanje u zločinačkoj organizaciji, uključujući zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, uključujući javno poticanje na terorizam, novačenje za terorizam, obuka za terorizam, putovanje u svrhu terorizma, terorističko udruženje, pranje novca ili financiranje terorizma, dječji rad ili druge oblike trgovanja ljudima i ropstvo, korupciju, uključujući primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba položaja i ovlasti, zlouporaba obavljanja dužnosti državne vlasti, protuzakonito posredovanje, prijevaru, uključujući prijevara u gospodarskom poslovanju, utaja poreza ili carine, subvencijska prijevara;
3. ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno proglašena krivom zbog teškog profesionalnog propusta ili drugog djela u smislu kršenja primjenjivih pravila koji se odnose na etičke standarde profesije na način da se to odražava na profesionalni kredibilitet, a riječ je o namjernom djelovanju ili propuštanju ili krajnjoj nepažnji, i to ako je pravomoćnost, odnosno konačnost odluke nadležnog tijela kojom je to utvrđeno nastupila u razdoblju tri godine koje prethode datumu podnošenja projektnog prijedloga;
4. ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno proglašena krivom za djelo koje za posljedicu ima povredu načela Ugovora o EU i Povelje EU o temeljnim pravima, koja se odnose na zabranu diskriminacije, mržnje i nasilja te njihova poticanja prema grupi ili pojedincu i to ako je pravomoćnost, odnosno konačnost odluke nadležnog tijela kojom je to utvrđeno nastupila u razdoblju tri godine koje prethode datumu podnošenja projektnog prijedloga;
5. ako na temelju pravomoćne, odnosno konačne odluke nadležnog tijela prijavitelj i/ili fizička ili pravna osoba koja preuzima neograničenu odgovornost za njegove dugove i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) nije ispunila obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan prijavitelj i u kojoj će se provoditi ugovor kojim se na korištenje dodjeljuju bespovratna sredstva i u skladu s propisima države poslovnog nastana prijavitelja (ako nema poslovni nastan u Republici Hrvatskoj), osim ako je po posebnim propisima oslobođen te obveze;
6. ako je pravomoćnom, odnosno konačnom odlukom nadležnog tijela utvrđeno da je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) izbjegavala fiskalne, socijalne ili bilo koje druge pravne obveze osnivanjem fiktivnog gospodarskog subjekta, ili je takav subjekt osnovan s tim ciljem;
7. ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) u sukobu interesau postupku dodjele sredstava, odnosno u situaciji u kojoj se dolazi u priliku svojom odlukom ili drugim djelovanjem pogodovati sebi ili sebi bliskim osobama, društvenim skupinama i organizacijama s ciljem dobivanja sredstava EU, posebice iskorištavanjem situacije postojanja sukoba interesa u odnosu na službenu osobu koja sudjeluje u postupku dodjele sredstava. Sukob interesa razmatra se i kroz članak 61. Uredbe (EU) br. 2018/1046.
8. ako prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) po osnovi konačne ili pravomoćne odluke nadležnog tijela nije vratila sredstva u proračun Republike Hrvatske prema zahtjevu za povrat nadležnog tijela, kako je navedeno u obrascu izjave prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele koji je sastavni dio Poziva, ili grubo nije ispunjavala svoje obveze koje proizlaze iz pravila po kojima se provodi financiranje Unije, ili ih je s namjerom zaobilazila, a što je dovelo do prijevremenog raskidanja ugovornih odnosa i/ili odštetnih zahtjeva;
9. ako je prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) ne udovoljava obvezama u skladu s naloženim povratom, uključivo obvezama koje se odnose na odobrenu obročnu otplatu duga koji predstavlja sredstva državnog proračuna Republike Hrvatske, po osnovi pravomoćne ili konačne odluke nadležnog tijela;
10. ako prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) podliježe neizvršenom nalogu za povrat sredstava na temelju prethodne odluke Komisije kojom se potpora što ju je dodijelila država članica ocjenjuje nezakonitom i nespojivom s unutarnjim tržištem, a potpora je dodijeljena na temelju lažnih, netočnih, nepotpunih i/ili neistinitih izjava prijavitelja;
11. prijavitelj i/ili osoba ovlaštena za zastupanje (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) nije postupala u skladu sa zahtjevima i pravilima trajnosti projekta, zbog čega je država članica morala ili mora vratiti doprinos iz fondova, neovisno o tome o kojem financijskom razdoblju je riječ (financijsko razdoblje 2007. - 2013., financijsko razdoblje 2014. - 2020. ili financijsko razdoblje 2021. - 2027.);
12. ako prijavitelj i/ili osoba ovlaštena za zastupanje prijavitelja (osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) nije surađivala s tijelima koja po posebnim popisima imaju pravo provoditi istrage (nacionalna tijela, nacionalna revizija, revizija Unije, EPPO, OLAF), ili je poduzimala radnje kako bi se tim tijelima onemogućilo djelovanje.

Ispunjenost kriterija provjerava se uvidom u Obrazac 2. Izjava prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele, odnosno ako je primjenjivo uvidom u Obrazac 2b. Izjava partnera o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele.

Ako se prijavitelj/partner nalazi u nekoj od situacija koje se odnose na obvezu povrata sredstava, mogućnost sudjelovanja u postupku dodjele bespovratnih sredstava uvjetuje se obvezom da prijavitelj za sebe i svoje partnere uz ovu izjavu priloži dodatno pojašnjenje o namjeri i načinu povrata dugovanog iznosa i svim drugim razlozima koji idu u korist jamčenom povratu. Pri tome, odluka o financiranju se ne može donijeti, niti sklopiti ugovor, ako do tog trenutka nije izvršen povrat cjelokupnog dugovanog iznosa s kamatama.

Podnošenje projektnog prijedloga/prijave, iako postoji neka od situacija opisanih u ovoj izjavi, isključiva je odgovornost prijavitelja, pri čemu se odriče bilo koja vrsta odgovornosti tijela koja sudjeluju u tom postupku ili tijela u sustavu upravljanja i kontrole EU fondovima.

Svi navedeni razlozi isključenja za koje se naknadno utvrdi da su postojali u trenutku podnošenja projektnog prijedloga osnova su za raskid ugovora, **neovisno o tome jesu li u predmetnom ugovoru izrijekom navedeni i je li njihovo postojanje provjeravano tijekom postupka dodjele, uključivo izjavama**. Pri tome, ne dovode se u pitanje obvezni ili mogući razlozi za raskid ugovora koji su u samom ugovoru navedeni.

Prijavitelj i/ili partner prijavitelja ne može koristiti institut faktoringa u projektu.

Zadržava se pravo u nedostatku pravomoćne presude ili konačne odluke, a u slučaju postojanja okolnosti koje daju razumno i ozbiljno uvjerenje o nastanku ozbiljnog i neposrednog učinka na financijske interese Unije i/ili Republike Hrvatske i njihov ugled, temeljem preliminarne ocjene isključiti iz postupka dodjele prijavitelja i partnera.

Isključenje ne prejudicira postupanje, odnosno ishod postupanja nacionalnih kaznenih, prekršajnih i administrativnih tijela.

Odluku o isključenju donosi čelnik tijela koje provodi dodjelu, a predlaže ju povjerenstvo koje se sastoji od članova UT-a, PT-a 1 i PT-a 2.

Prilikom predlaganja svake pojedine odluke o isključenju, povjerenstvo mora poštovati načelo razmjernosti, te na odgovarajući način primjenjuje članak 136. Uredbe (EU) 2018/1046.

U slučaju da su posebna pravila isključenja utvrđena propisom na razini Unije u sustavu dijeljenog upravljanja, primijenit će se ta pravila.

Prije i u svrhu predlaganja odluke o isključenju, povjerenstvo će osigurati prijavitelju očitovanje u razumnom roku, osim ako postoje uvjerljivi legitimni razlozi za očuvanje povjerljivosti postupka. Protekom roka čelniku tijela predlaže se donošenje odluke.

Također, ako je provjerom u sustavu ranog otkrivanja i isključenja, kako je opisan u Financijskoj uredbi, utvrđeno da je prijavitelj/partner na listi isključenja po osnovi pravomoćne presude, odnosno konačne odluke nadležnog tijela, bez provedbe posebne procedure i djelovanja posebnog povjerenstva, isključuje se iz postupka dodjele po osnovama isključenja koje su navedene u točkama 2. i 7.

Protiv odluke o isključenju moguće je pokrenuti upravni spor.

U svakom slučaju, što obuhvaća i postupanje navedeno gore, dodjela sredstava za provedbu projekta koji se sufinancira sredstvima Unije je moguća isključivo ako je projekt moguće provoditi i provesti primjenom pravila prihvatljivosti koja se odnose na (kumulativno) Poziv i Program.

## 2.4. Zahtjevi koji se odnose na sposobnost prijavitelja, učinkovito korištenje sredstava, trajnost i održivost projekta

Prijavitelj / korisnik mora provesti projekt pravovremeno i u skladu sa zahtjevima utvrđenima u ovim Uputama. Prijavitelj / korisnik mora osigurati namjensko korištenje sredstava u skladu s načelima ekonomičnosti, učinkovitosti i djelotvornosti.

Prijavitelj / korisnik mora osigurati odgovarajuće kapacitete za provedbu projekta na način da ima imenovan projektni tim, po mogućnosti sastavljen od stručnjaka koji imaju iskustvo u vođenju infrastrukturnih projekata te računovodstvu, financijama i administraciji. Aktivnost upravljanja projektom i administraciju prihvatljivo je provoditi bez naknade i/ili kroz sufinanciranje plaća djelatnika Prijavitelja i/ili Partnera i/ili putem ugovaranja savjetodavnih usluga koje pružaju vanjski konzultanti. U svakom slučaju, odgovornosti članova projektnog tima za upravljanje i provedbu projekta moraju biti definirane i raspoređene, što prijavitelj opisuje u Prijavnom obrascu. Prijavitelj sa svojim partnerom/partnerima postupa u skladu s načelima ekonomičnosti, učinkovitosti i djelotvornosti.

Prijavitelj / korisnik je sa svojim partnerom/partnerima obvezan osigurati trajnost projekta, odnosno tijekom razdoblja od 5 (pet) godina od završnog plaćanja (nadoknade sredstva) mora osigurati da rezultati projekta ne podliježu sljedećim situacijama navedenima u članku 71. Uredbe (EU) br. 1303/2013:

* promjeni vlasništva nad predmetom infrastrukture čime bi se uslijed te promjene, bilo trgovačkom društvu ili javnom tijelu, dala neopravdana prednost;
* značajnoj promjeni koja utječe na prirodu projekta, ciljeve ili provedbene uvjete i zbog koje bi se doveli u pitanje njegovi prvotni ciljevi.

Prijavitelj / korisnik tijekom razdoblja od 5 (pet) godina nakon završetka provedbe projekta također mora osigurati:

* održavanje infrastrukture/opreme i druge imovine nabavljene tijekom projekta, u skladu s uputama/preporukama izvođača/proizvođača;
* održivost aktivnosti i rezultata kako bi se osigurala realizacija ciljanih vrijednosti pokazatelja;
* da ne dođe do bitne izmjene projektnih rezultata uslijed promjene prirode vlasništva dijela infrastrukture ili prestanka obavljanja djelatnosti korisnika.

Nepridržavanje zahtjeva povezanih s trajnošću smatrat će se kršenjem ugovora te može rezultirati povratom sredstava na zahtjev UT i/ili PT2.

## 2.5. Broj projektnih prijedloga po prijavitelju

Prijavitelj u okviru ovog Poziva u postupku dodjele bespovratnih sredstava (u daljnjem tekstu: postupak dodjele) smije podnijeti jedan projektni prijedlog.

Iznimno, prijavitelj može ponovno podnijeti projektni prijedlog za isti ili novi projekt u slučaju da:

* prijavitelj projektni prijedlog povuče iz postupka dodjele;

ili

* podneseni projektni prijedlog ne prođe jednu od faza postupka dodjele kako je opisano u poglavlju 8.2. Uputa. U navedenom slučaju novi projektni prijedlog moguće je podnijeti tek nakon što je nadležno tijelo prijavitelju dostavilo obavijest o statusu projektnog prijedloga kojom se prvi projektni prijedlog odbija.

Zaključno, s prijaviteljem se u okviru ovog poziva može sklopiti jedan Ugovor o dodjeli bespovratnih sredstava.

# Prihvatljivost operacije/projekta

## 3.1. Kriteriji prihvatljivosti operacije/projekta

* **Usklađenost operacije (projekta) s Programom te djelotvoran doprinos ostvarenju specifičnih ciljeva Programa - u odnosu na odredbe tri elementa relevantnog SC-a: 1. Intervencije fondova, 2. Pokazatelji, 3. Vrste intervencija, uključujući usklađenost s relevantnim strategijama na kojima se Program temelji**

Kriterij obuhvaća sljedeće:

1. Projektne aktivnosti (po opisu i svrsi) su u skladu s indikativnim popisom aktivnosti za SC 4.iii (u dijelu koji se odnosi na ulaganja u socijalnu infrastrukturu) iz PKK-a.

*Ispunjenost kriterija provjerava se uvidom u Prijavni obrazac.*

1. Projekt je usklađen, odnosno doprinosi pokazateljima PKK-a RCO113 i RSR4.3.1. kako je navedeno u poglavlju 1.6.

*Ispunjenost kriterija provjerava se uvidom u Prijavni obrazac.*

1. Projekt je usklađen, odnosno doprinosi vrstama intervencije PKK, tj. intervencijskom kodu 127 *Ostala socijalna infrastruktura koja doprinosi socijalnoj uključenosti u zajednici*.

*Ispunjenost kriterija provjerava se uvidom u Prijavni obrazac.*

1. Projektne aktivnosti usklađene su sa sljedećim dokumentima:

* Nacionalni plan razvoja socijalnih usluga za razdoblje od 2021. do 2027. godine;
* Nacionalni plan izjednačavanja mogućnosti za osobe s invaliditetom za razdoblje od 2021. do 2027. godine;
* Operativni plan deinstitucionalizacije, prevencije institucionalizacije i transformacije pružatelja socijalnih usluga u Republici Hrvatskoj od 2022. do 2027. godine;
* Zakon o socijalnoj skrbi (NN 18/22, 46/22, 119/22, 71/23, 156/23);
* Zakon o osobnoj asistenciji (NN 71/23);
* Zakon o udomiteljstvu (NN 115/18, 18/22);
* Obiteljski zakon (NN 103/15, 98/19, 47/20, 49/23, 156/23);
* Konvencija Ujedinjenih naroda o pravima osoba s invaliditetom, uključujući Opći komentar 5;
* Europski stup socijalnih prava;
* Strategija o pravima osoba s invaliditetom 2021. - 2030.;
* Direktiva (EU) 2019/882 Europskog parlamenta i Vijeća od 17. travnja 2019. o zahtjevima za pristupačnost proizvoda i usluga.

*Ispunjenost kriterija provjerava se uvidom u Prijavni obrazac.*

* **Operacija (projekt) koja je obuhvaćena područjem primjene uvjeta koji omogućuje provedbu sukladna je odgovarajućim strategijama i dokumentima u okviru planiranja uspostavljenima radi ispunjenja tog uvjeta koji omogućuje provedbu**

Kriterij se odnosi na ispunjenje uvjeta koji omogućuju provedbu, odnosno projekt je usklađen s nacionalnim strateškim okvirom politike za socijalnu uključenost i smanjenje siromaštva: Zakonom o socijalnoj skrbi, Nacionalnim planom borbe protiv siromaštva i socijalne isključenosti za razdoblje od 2021. do 2027. (NPBPSSI), Akcijskim planom borbe protiv siromaštva i socijalne isključenosti za razdoblje od 2021 do 2024., Nacionalnim planom razvoja socijalnih usluga za razdoblje od 2021. do 2027. godine, Akcijskim planom razvoja socijalnih usluga za razdoblje od 2021. do 2024. godine i Operativnim planom deinstitucionalizacije, prevencije institucionalizacije i transformacije pružatelja socijalnih usluga u Republici Hrvatskoj od 2022. do 2027. godine.

*Ispunjenost kriterija provjerava se uvidom u Prijavni obrazac.*

* **Operacija (projekt) predstavlja najbolji odnos između iznosa potpore, poduzetih aktivnosti i postizanja ciljeva**

Projektni prijedlog sadržava opis opravdanosti financijskog doprinosa programa u odnosu na opseg aktivnosti koje su predmet financiranja te planiranih rezultata/ostvarenja. Konkretno, prijavitelji su dužni u projektnom prijedlogu opisati troškove projekta na način da su opravdani u odnosu na opseg projekta i ciljeve te da su u skladu sa svrhom projekta, a tražena vrijednost potpore mora biti unutar minimalnog i maksimalnog iznosa bespovratnih sredstava sukladno zahtjevima Poziva.

*Ispunjenost kriterija provjerava se uvidom u Prijavni obrazac.*

* **Prijavitelj (potencijalni Korisnik, ako je primjenjivo i Partner) raspolaže potrebnim financijskim sredstvima i mehanizmima za pokrivanje dijela vlastitog sufinanciranja troškova operacije (projekta)**

Prijavitelj je dužan dostaviti potpisanu Izjavu kojom se potvrđuje da ima osigurana sredstva za vlastito sufinanciranje, a u slučaju kada je Prijavitelj proračunski korisnik[[10]](#footnote-11) uz izjavu je potrebno dostaviti i informacije o relevantnom dijelu proračuna u kojem su planirana sredstva (u razdoblju do 3 godine, odnosno važenja proračuna koji je na snazi u trenutku podnošenja projektnog prijedloga).

*Ispunjenost kriterija provjerava se uvidom u Izjavu Prijavitelja o osiguranim sredstvima (Obrazac 2a.).*

* **Financijska održivost operacije (projekta) – korisnik raspolaže potrebnim financijskim sredstvima i mehanizmima za pokrivanje troškova održavanja za operacije (projekte) koje obuhvaćaju ulaganje u infrastrukturu ili proizvodno ulaganje, kako bi se osigurala financijska održivost**

Prijavitelj je dužan dostaviti potpisanu Izjavu kojom se potvrđuje da će osigurati sredstva za upravljanje i održavanje rezultatima projekta po njegovom završetku; u slučaju kada je Prijavitelj proračunski korisnik[[11]](#footnote-12), te kada je predviđeni završetak provedbe projekta ranije od isteka, odnosno važenja proračuna koji je na snazi u trenutku podnošenja projektnog prijedloga, uz izjavu je potrebno dostaviti i informacije o relevantnom dijelu proračuna u kojem su planirana sredstva (u razdoblju do 3 godine).

*Ispunjenost kriterija provjerava se uvidom u Izjavu Prijavitelja o osiguranim sredstvima (Obrazac 2a.).*

* **Prijavitelj (potencijalni Korisnik, ako je primjenjivo i Partner) je prihvatljiv**

Prijavitelja (potencijalni Korisnik, ako je primjenjivo i Partner) je prihvatljiv po obliku pravne ili fizičke osobnosti i po drugim zahtjevima predmetnog postupka dodjele.

*Ispunjenost kriterija provjerava se uvidom u Prijavni obrazac.*

* **Aktivnosti operacije (projekta) su u skladu s prihvatljivim aktivnostima predmetne dodjele**

Aktivnosti potrebne za realizaciju projekta u skladu su s prihvatljivim aktivnostima u okviru ovog Poziva, navedenima u točki 4. ovih Uputa.

*Ispunjenost kriterija provjerava se uvidom u Prijavni obrazac.*

* **Operacija (projekt) ima potrebnu razinu spremnosti za provedbu definiranu predmetnom dodjelom**

Projekt udovoljava minimalnim kriterijima u pogledu spremnosti projekta, odnosno projekt je spreman za početak provedbe aktivnosti i njihov završetak u skladu s planiranim vremenskim okvirima projektnih aktivnosti, na sljedeći način:

* + Riješeni imovinsko-pravni odnosi na način da omogućuju Prijavitelju/Partneru nesmetano pravo na provođenje projekta (vlasništvo ili upisano pravo građenja u zemljišnim knjigama u korist Prijavitelja/Partnera ili u slučaju opremanja ugovor o pravu na korištenje prostora) za katastarske čestice u obuhvatu zahvata,
  + Za projekte koji se odnose na ulaganja u infrastrukturu minimalni uvjet je izrađen idejni projekt. Za projekte koji se odnose isključivo na opremanje minimalni uvjet je jednostavna procjena troškova bez dostavljene tehničke specifikacije i detaljnog troškovnika za nabavu opreme.

*Ispunjenost kriterija provjerava se uvidom u Prijavni obrazac te dostavljenu projektnu dokumentaciju (kako je opisano).*

* **Operacija (projekt) u trenutku podnošenja projektnog prijedloga nije fizički niti financijski završena; *(ako je primjenjivo) ako je projekt započeo prije podnošenja zahtjeva za financiranje, poštovan je primjenjivi zakonski okvir***

Operacija (projekt) u trenutku podnošenja projektnog prijedloga nije fizički i financijski završena:

* + u slučaju da je projekt započeo prije podnošenja zahtjeva za financiranje, prihvatljivi su troškovi projekta nastali najranije 1. siječnja 2021. godine.
  + prijavitelj je dužan dostaviti potpisanu Izjavu kojom potvrđuje da su aktivnosti koje su započele prije podnošenja zahtjeva za financiranje (prije podnošenja projektnog prijedloga), provedene/provode se u skladu s primjenjivim zakonskim okvirom, posebno u pogledu poštivanja odredbi o javnoj nabavi.

*Ispunjenost kriterija provjerava se uvidom Prijavni obrazac* i *Izjavu prijavitelja (Obrazac 2.)*

* **Operacija (projekt) ne uključuje aktivnosti koje su bile dio operacije koja je bila predmet premještanja u skladu s člankom 66. ili koja bi predstavljala premještanje proizvodne aktivnosti u skladu s člankom 65. stavkom 1. točkom (a) Uredbe 2021/1060**

Operacija (projekt) mora biti usklađena s načelom trajnosti u okviru kojeg operacija (projekt) ne smije uključivati aktivnosti koje su bile dio operacije koja je bila predmet premještanja ili koja bi predstavljala premještanje proizvodne aktivnosti. Korisnik jamči trajnost projekta tijekom pet godina nakon završetka provedbe Projekta.

*Ispunjenost kriterija provjerava se uvidom u Izjavu prijavitelja (Obrazac 2.)*

* **Operacija (projekt) nije izravno zahvaćena obrazloženim mišljenjem Komisije u pogledu povrede u skladu s člankom 258. UFEU-a kojom se ugrožava zakonitost i pravilnost rashoda ili uspješnost operacija**

Projekt nije izravno zahvaćen obrazloženim mišljenjem Europske komisije u pogledu povrede u skladu s člankom 258. UFEU-a[[12]](#footnote-13) kojom se ugrožava zakonitost i pravilnost rashoda ili uspješnost operacija.

*Ispunjenost kriterija provjerava se uvidom u Izjavu prijavitelja (Obrazac 2.)*

* **Operacija (projekt) poštuje načelo nekumulativnosti odnosno ne predstavlja dvostruko financiranje**

Projekt poštuje načelo izbjegavanja dvostrukog financiranja - predloženi prihvatljivi troškovi nisu prethodno (su)financirani sredstvima Unije ili iz nacionalnih javnih izvora, odnosno isti troškovi neće biti dvaput financirani iz proračuna Unije ili iz nacionalnih javnih izvora. Navedeno znači da trošak prijavljen u zahtjevu za plaćanje jednog od EU fondova nije prijavljen za potporu drugog fonda ili instrumenta Unije ili za potporu istog fonda u okviru drugog programa. Također, isti trošak koji je financiran iz nacionalnih javnih izvora Prijavitelj neće financirati iz proračuna Unije i obratno.

*Ispunjenost kriterija provjerava se uvidom u Izjavu prijavitelja (Obrazac 2.).*

* **Operacija (projekt) je u skladu sa zakonodavnim zahtjevima u pogledu osiguravanja pristupačnosti osobama s invaliditetom, osiguravanja rodne ravnopravnosti i uzimanja u obzir Povelje Europske unije o temeljnim pravima**

Projekt je u skladu sa zakonodavnim zahtjevima u pogledu osiguravanja pristupačnosti osobama s invaliditetom, osiguravanja rodne ravnopravnosti i uzimanja u obzir Povelje Europske unije o temeljnim pravima. Navedeni kriterij se osigurava kako slijedi:

a) Prijavitelj je dužan dostaviti Izjavu da će poštivati prava i načela Povelje Europske unije o temeljnim pravima i UN-ove Konvencije o pravima osoba s invaliditetom uključujući Opći komentar 5, te nacionalni zakonodavni okvir za nediskriminaciju, rodnu ravnopravnost, i integraciju osoba s invaliditetom.

*Ispunjenost kriterija se provjerava uvidom u Izjavu prijavitelja (Obrazac 2.).*

b) Prijavitelj će osigurati uklanjanje arhitektonskih barijera odnosno osigurati pristupačnost građevina osobama s invaliditetom i smanjene pokretljivosti u skladu s Pravilnikom o osiguranju pristupačnosti građevina osobama s invaliditetom i smanjene pokretljivosti (NN 78/13) odnosno Tehničkim propisom o osiguranju pristupačnosti građevina osobama s invaliditetom i smanjene pokretljivosti (NN 12/2023); uključuje obavezno elemente pristupačnosti za svladavanje visinskih razlika te obavezne i dodatno primjenjive elemente pristupačnosti neovisnog življenja. Nije moguće primijeniti iznimku vezano za savladavanje visinske razlike po čl.52 Pravilnika. Savladavanje visinske razlike do svih etaža je uvijek obavezno, neovisno o iznimkama predviđenim Pravilnikom.

*Ispunjenost kriterija se provjerava uvidom u Izjavu prijavitelja (Obrazac 2.).*

c) U slučaju nabave opreme, prijavitelj će osigurati prilagođenost opreme potrebama osoba s invaliditetom i djece s teškoćama u razvoju.

*Ispunjenost kriterija provjerava se uvidom u Izjavu prijavitelja (Obrazac 2.).*

* **(ako je primjenjivo) Operacija (projekt) uzima u obzir načelo održivog razvoja te politike Unije o okolišu u skladu s člankom 11. i člankom 191. stavkom 1. UFEU-a, uključujući da je operacija (projekt) ulaganja u infrastrukturu čiji je očekivani životni vijek najmanje pet godina otporan na klimatske promjene (članak 73. stavak 2. točka (j) Uredbe (EU) 2021/1060**

- Projektni prijedlog osigurava minimalno neutralnost u odnosu na ciljeve politike EU: očuvanja, zaštite i poboljšanja kvalitete okoliša; zaštite ljudskog zdravlja; razboritog i racionalnog korištenja prirodnih bogatstava; promicanja mjera na međunarodnoj razini za rješavanje regionalnih, odnosno svjetskih problema okoliša, a osobito borbe protiv klimatskih promjena.

*Ispunjenost kriterija provjerava se uvidom u Izjavu prijavitelja (Obrazac 2.).*

- U slučaju infrastrukturnih ulaganja s vijekom trajanja duljim od pet godina, prijavitelj je dužan provesti „analizu otpornosti na klimatske promjene“ sukladno Tehničkim smjernicama za pripremu infrastrukture za klimatske promjene u razdoblju 2021. – 2027. (OJ C, C/373, 16.09.2021, p. 1) te Uputom za izradu „Procjene otpornosti na klimatske promjene“ (Prilog 11. Upute za izradu Procjene otpornosti na klimatske promjene).

Potrebno je jasno naznačiti konkretne utvrđene mjere u projektno-tehničkoj dokumentaciji, uključujući troškovnicima.

U slučaju projektnih prijedloga koji obuhvaćaju isključivo ulaganja u opremanje, procjenu nije potrebno izrađivati.

*Ispunjenost kriterija provjerava se uvidom u dostavljenu Procjenu otpornosti na klimatske promjene te u Prijavni obrazac.*

* **(ako je primjenjivo) Operacija (projekt) obuhvaćena područjem primjene Direktive 2011/92/EU Europskog parlamenta i Vijeća je predmet procjene utjecaja na okoliš ili postupka provjere te je propisno uzeta u obzir procjena alternativnih rješenja na temelju zahtjeva Direktive**

1. Gdje je primjenjivo, proveden je postupak Procjene utjecaja na okoliš (PUO) ili ocjene o potrebi provođenja sukladno Uredbi o procjeni utjecaja zahvata na okoliš.

Prijavitelj je dužan dostaviti:

* + rješenje nadležnog tijela o ocjeni o potrebi provođenja PUO postupka i/ili rješenje o provedenom PUO postupku, **i/ili**
  + rješenja [[13]](#footnote-14)nadležnog tijela o tome da li je planirani zahvat prihvatljiv za ekološku mrežu te da za isti nije potrebno provesti postupak Glavne ocjene prihvatljivosti za ekološku mrežu (prethodna ocjena prihvatljivosti) i/ili rješenje nadležnog tijela o provedenom postupku Glavne ocjene **i/ili**
  + u projektnom prijedlogu, objašnjenje po kojoj osnovi je ocijenjeno da projekt (projektne aktivnosti) ne podliježu obavezama vezanim uz procjenu utjecaja zahvata na okoliš (prema odredbama Zakona o zaštiti okoliša (NN 80/13, 153/13,78/15,12/18, 118/18) i Uredbe o procjeni utjecaja zahvata na okoliš (NN61/14, 03/17)) i/ili ocjeni prihvatljivosti za ekološku za ekološku mrežu (prema odredbama Zakona o zaštiti okoliša (NN 80/13, 153/13,78/15,12/18, 118/18).

*Ispunjenost kriterija provjerava se uvidom u dostavljena Rješenja (gdje je primjenjivo) i/ili u Prijavni obrazac.*

1. Projektni prijedlog je u skladu s načelima „ne čini značajnu štetu“ (*do no significant harm* - DNSH)

Prijavitelj je dužan dostaviti potpisanu Izjavu kojom se obavezuje da će osigurati provedbu mjera identificiranih u DNSH analizi za Specifični cilj 4.iii PKK-a, odnosno konkretno da će:

* + zahtijevati od gospodarskih subjekata koji izvode kapitalne radove/obnovu zgrade/novogradnju kako bi osigurali da će najmanje 70 % (težine) neopasnog građevinskog otpada i otpada od rušenja (isključujući prirodno nastali materijal naveden u kategoriji 17 05 04 na Europskom popisu otpada koji je uspostavljen Odlukom 2000/532/EZ) nastalom na gradilištu biti pripremljeno za ponovnu uporabu, recikliranje i oporabu drugog materijala, uključujući postupke zatrpavanja otpadom koji zamjenjuje druge materijale, u skladu s hijerarhijom otpada i EU protokolom za rješavanje otpada nastalog gradnjom i rušenjem;
  + osigurati da će sva informatička oprema koja se nabavlja, biti u skladu s EU Direktivom 2009/125/EC za eko-dizajn proizvoda povezanih s energijom, kojom se doprinosi održivom razvitku povećanjem energetske učinkovitosti i razine zaštite okoliša. Sva informatička oprema bit u skladu s EU direktivom 2011/65/EU (RoHS) za ograničavanje upotrebe određenih opasnih supstanci u električnoj i elektroničkoj opremi. Kada završi uporabna faza informatičke opreme (električne i elektronične opreme), otpadnu električnu i elektroničku opremu sakupljat će i upravljati ovlašteni operater te obrađivati prema hijerarhiji otpada, u skladu s Direktivom 2012/19/EU o otpadnoj električnoj i elektroničkoj opremi.
  + zahtijevati od izvođača radova da su dužni osigurati da građevinski dijelovi i materijali koji se koriste u obnovi zgrade ne sadrže azbest niti tvari koje izazivaju veliku zabrinutost, kako je utvrđeno na temelju popisa tvari za koje je potrebno odobrenje iz Priloga XIV. Uredbi (EZ) br. 1907/2006.
  + zahtijevati da izvođači radova koji provode obnovu da moraju osigurati da građevinski dijelovi i materijali korišteni u zgradi koji mogu doći u kontakt sa stanarima emitiraju manje od 0,06 mg formaldehida po m3 materijala ili komponente i manje od 0,001 mg kategorija 1A i 1B kancerogeni hlapljivi organski spojevi po m3 materijala ili komponente, nakon ispitivanja u skladu s CEN / TS 16516 i ISO 16000-3 ili drugim usporedivim standardiziranim uvjetima ispitivanja i metodom određivanja.
  + Osigurati da ako se nova građevina nalazi na potencijalno kontaminiranom mjestu (smeđe polje), mjesto mora biti podvrgnuto istrazi zbog potencijalnih onečišćenja, na primjer primjenom standarda BS 10175.
  + osigurati da svi relevantni uređaji za vodu koji se ugrađuju (otopine za tuširanje, tuševi s miješalicom, izlazi za tuširanje, slavine, WC kupaonice, WC školjke i vodokotlići, posude za pisoare i vodokotlići, kade) moraju biti u dva najbolja razreda potrošnje vode EU vodne oznake (EU Water Label).
  + osigurati da za sve relevantne investicije moraju poduzeti mjere za smanjenje emisije buke, prašine i onečišćujućih tvari tijekom građevinskih radova.
  + Gume cestovnih vozila M1 kategorija ispunjavaju kriterije najvišeg razreda vanjske buke kotrljanja i imaju koeficijent otpora kotrljanja (koji utječe na energetsku učinkovitost vozila) iz dva najviša razreda iz Uredbe (EU) 2020/740, što se može provjeriti u Europskom registru proizvoda s oznakom energetske učinkovitosti (EPREL).

*Ispunjenost kriterija provjerava se uvidom u Izjavu prijavitelja (Obrazac 1.) i Prijavni obrazac.*

1. Gdje je primjenjivo, provode se dodatne mjere kojima se potiče održivost, kao što su poticanje uporabe recikliranih materijala.

*Ispunjenost kriterija provjerava se uvidom u Izjavu prijavitelja (Obrazac 1.) i Prijavni obrazac.*

* **Planirani troškovi/izdaci operacije (projekta) su u skladu s primjenjivim Pravilima o prihvatljivosti troškova/izdataka i dodatnim uvjetima za prihvatljivost troškova/izdataka primjenjivima na predmetnu dodjelu**

U okviru projektnoga prijedloga usklađeni su planirani troškovi/izdatci operacije (projekta) s primjenjivim Pravilima o prihvatljivosti troškova/izdataka i dodatnim uvjetima za prihvatljivost troškova/izdataka primjenjivima na predmetnu dodjelu.

*Ispunjenost kriterija provjerava se uvidom u Prijavni obrazac i dostavljene Troškovnike*

• **Projekt se provodi na prihvatljivom zemljopisnom području**

Projekt se provodi u potpunosti na teritoriju RH.

*Ispunjenost kriterija provjerava se uvidom u Prijavni obrazac.*

# Prihvatljivost aktivnosti

Prihvatljive aktivnosti koje se mogu financirati u okviru ovog Poziva su:

**1.** **Priprema projektne i tehničke dokumentacije** (npr. priprema projektnog prijedloga, studije izvedivosti, ocjene o potrebi procjene utjecaja zahvata na okoliš i sl., građevinskih / arhitektonskih projekata, pripreme analize otpornosti na klimatske promjene te ostale dokumentacije potrebne za građevinske radove);

**2.** **Građevinski radovi** izgradnje novih objekata, rekonstrukcije i obnove postojećih objekata te radovi na održavanju postojećih objekata za pružanje izvaninstitucijskih usluga te pripremni radovi na gradilištu i povezane aktivnosti (npr.: dovođenje komunalnih priključaka, rušenje postojećeg objekta, čišćenje zemljišta, iskolčenje i sl.; zamjena dotrajalih instalacija i stolarije; popravci infrastrukture, sustava grijanja / hlađenja; prilagodba interijera u skladu s potrebama osoba s invaliditetom; uklanjanje arhitektonskih prepreka kao što su nedovoljna širina vrata, neprilagođeni sanitarni čvorovi, izgradnja pristupnih rampi, prilagodba prostora u skladu sa specifičnim potrebama korisnika itd.).

**NAPOMENA**- pojmovi radova definirani sukladno članku 3. Zakona o gradnji (NN 153/13, NN 20/17, NN 39/19, NN 125/19).

**3.** **Usluga stručnog i projektantskog nadzora**, koordinatora zaštite na radu te voditelja projekta građenja ukoliko je isti obavezan sukladno čl. 38.stavku 2. Zakona o poslovima i djelatnostima prostornog uređenja i gradnje, usluga revizije glavnog projekta.

**4.** **Kupovina zemljišta i/ili nekretnina** (npr. stambenih objekata, poslovnih prostora i sl.) za pružanje izvaninstitucijskih usluga u iznosu do 10% ukupnih prihvatljivih troškova projekta; za napuštene i nekadašnje industrijske lokacije koje obuhvaćaju zgrade ta se granica povećava na 15 %. U slučaju kupnje zemljišta i/ili nekretnina potrebno je u prijavi, u okviru proračuna istaknuti procjenu troška temeljem koje se može provjeriti odgovara li traženi iznos vezan za kupnju zemljišta i nekretnina dozvoljenom iznosu do 10 % ukupnih prihvatljivih troškova projekta; za napuštene i nekadašnje industrijske lokacije koje obuhvaćaju zgrade ta se granica povećava na 15 % .

**5.** **Usluga procjene** neovisnog, kvalificiranog i ovlaštenog službenog tijela (u slučaju kupovine neizgrađenog zemljišta/nekretnina)

**6.** **Nabava specijalizirane opreme** potrebne za pružanje izvaninstitucijskih usluga

**7.** **Edukacija za pružatelje** usluga isključivo vezano uz specijaliziranu opremu potrebnu za aktivnosti pružanja izvaninstitucijskih usluga

**8.** **Nabava ostale opreme** (npr. informatičke opreme i namještaja, tehničke opreme za premošćivanje visinskih arhitektonskih razlika, opreme za specijalizirane kabinete i sl.)

**9.** **Nabava „čistih vozila“** kako su definirana u Direktivi 2009/33/EZ Europskog parlamenta i Vijeća (22) neophodnih za potrebe ispunjenja pokazatelja, odnosno pružanje kvalitetnih izvaninstitucijskih usluga (neophodnih ako korisnici usluga nisu u mogućnosti neovisno ili uz pomoć drugih osoba koristiti javni prijevoz) te potrebnih za učinkovito pružanje usluga krajnjim korisnicima. Izuzeće od nabave „čistih vozila“ odnosi se na nabavu vozila kategorije M1 s pristupom za invalidska kolica sukladno Direktivi (EU) 2019/1161 Europskog parlamenta i Vijeća od 20. lipnja 2019. o izmjeni Direktive 2009/33/EZ o promicanju čistih i energetski učinkovitih vozila u cestovnom prijevozu.

**10.** **Upravljanje projektom** (npr. administracija, izvještavanje, financijsko upravljanje, priprema i provedba postupaka nabave, i sl.).

**11.** **Promicanje horizontalnih načela** te

**12.** **Informiranje i vidljivost** s ciljem podizanja vidljivosti projektnih aktivnosti i rezultata te financiranja EU-a[[14]](#footnote-15).

**NAPOMENA:** Odredbe vezane uz pravila komunikacije, informiranja i vidljivosti navedene su u člancima 46. do 50. Uredbe (EU) 2021/1060[[15]](#footnote-16). Obzirom da je ovaj poziv **operacija od strateške važnosti[[16]](#footnote-17)** koja znatno doprinosi ostvarenju ciljeva programa i koja podliježe posebnim mjerama praćenja i komunikacije, **korisnici sredstava ovog Poziva** **pored spomenutih obveza komunikacije i vidljivosti, imaju dodatnu obvezu vezano uz provedbu operacije od strateške važnosti:**

* **korisnik je obvezan tijekom razdoblja provedbe projekta, prema potrebi, organizirati komunikacijski događaj ili aktivnost te pravodobno uključiti EK i odgovorni UT.**

Organizacija komunikacijskog događaja ili aktivnosti, odnosno pravodobno obavještavanje i uključivanje EK i UT-a na isto odvija se putem službene komunikacije korisnika s PT2.

Ako korisnik ne poštuje svoje obveze iz čl. 47. i 50. Uredbe (EU) 2021/1060 i ako nisu uspostavljena korektivna djelovanja, Upravljačko tijelo primjenjuje mjere, uzimajući u obzir načelo proporcionalnosti, ukidanjem najviše 3 % potpore iz fondova za operaciju.

Ukoliko se projekt provodi s partnerom, u projektnom prijedlogu se navode odvojeno aktivnosti korisnika i aktivnosti partnera, kao i utrošak sredstava (troškovi) po korisniku i partneru, i to po pojedinoj aktivnosti.

**Napomena:** Popis prihvatljivih aktivnosti ne predstavlja iscrpnu listu, već može uključivati i ostale aktivnosti i dokumentaciju potrebnu za izvođenje/realizaciju projekta, a koje nisu neprihvatljive sukladno popisu neprihvatljivih troškova navedenih u točki 5.2. Uputa.

# Prihvatljivost troškova operacije/projekta

## 5.1. Opći zahtjevi koji se odnose na prihvatljivost troškova operacije/projekta

Proračun operacije/projekta treba biti realan i potreban za postizanje očekivanih rezultata, a iskazane cijene trebaju odgovarati tržišnim cijenama. Detaljna pravila prihvatljivosti troškova koja se odnose na ovaj Poziv opisana su niže.

Da bi bili prihvatljivi troškovi moraju nastati u svrhu provedbe operacije/projekta i biti plaćeni u provedbi operacije/projekta, moraju nastati kod korisnika/partnera i plaća ih korisnik. Trošak mora nastati u razdoblju provedbe i biti plaćen u razdoblju prihvatljivosti troškova/izdataka da bi bio prihvatljiv za financiranje. Trošak mora nastati u razdoblju provedbe projekta, najranije 1. siječnja 2021. godine, a inicijalno najkasnije do 31.12.2027. godine.

Prijavitelj je obvezan dostaviti proračun svih planiranih aktivnosti i povezanih troškova potrebnih za realizaciju operacije/projekta, pri čemu proračun mora obuhvatiti aktivnosti i povezane troškove koji nastaju nakon potpisivanja ugovora i provedene aktivnosti i povezane troškove koji su nastali i prije tog trenutka (ukoliko je primjenjivo). Troškovi nastali prije 1. siječnja 2021. automatski se smatraju neprihvatljivima. Neprihvatljivi troškovi navode se zasebno u proračunu projekta i ne financiraju se sredstvima ovog Poziva.

Troškovi iskazani u proračunu projekta moraju biti utemeljeni na tržišnim cijenama u trenutku podnošenja projektnog prijedloga i/ili utemeljeni na potpisanom ugovoru/narudžbenici (u slučaju retroaktivno prihvatljivih troškova), odnosno realni i usmjereni na učinkovito i efikasno korištenje sredstava, a **Prijavitelj navedeno dokazuje** **dostavljanjem najmanje sljedeće dokumentacije**: troškovnika s referencama uz obrazloženje procijenjenih troškova za svaku od stavki troškova (kako su iste raspisane/prikazane u Prijavnom obrascu, rubrika Proračun) te popratnu dokumentaciju (izvore) na osnovu kojih se ocjenjuje utemeljenost troškova (ispitivanje tržišta, usporedba sa sličnim projektima, vrijednosti recentnih (u zadnjih 1.5 godinu ili ranije (ako je primjenjivo)) postupaka nabave sličnog predmeta). Troškovi se obrazlažu na razini na kojoj su definirani u opisu proračuna projekta (ne npr. troškovnika iz glavnog projekta).

## 5.2. Prihvatljivi troškovi

Sljedeće kategorije izravnih troškova smatraju se prihvatljivima u okviru ovog Poziva:

* **troškovi pripreme projektne i tehničke dokumentacije** (npr. priprema projektnog prijedloga, studije izvedivosti, ocjene o potrebi procjene utjecaja zahvata na okoliš, analize otpornosti na klimatske promjene i sl., građevinskih / arhitektonskih projekata, izrada glavnih i izvedbenih projekata i troškovnika, izrada projekta opremanja i troškovnika te ostale dokumentacije potrebne za građevinske radove);
* **troškovi građevinskih radova** izgradnje novih objekata, rekonstrukcije i obnove postojećih objekata, troškovi radova na održavanju postojećih objekata za pružanje izvaninstitucijskih usluga, troškovi pripremnih radova na gradilištu i povezanih aktivnosti i sl.;
* **troškovi kupovine zemljišta i/ili nekretnina** (npr. stambenih objekata, poslovnih prostora i sl.) za pružanje izvaninstitucijskih usluga u iznosu do 10% ukupnih prihvatljivih troškova projekta; za napuštene i nekadašnje industrijske lokacije koje obuhvaćaju zgrade ta se granica povećava na 15 %;
* **troškovi usluge procjene neovisnog, kvalificiranog i ovlaštenog službenog tijela** (u slučaju kupovine neizgrađenog zemljišta/nekretnina);
* **troškovi nabave specijalizirane opreme** potrebne za pružanje izvaninstitucijskih usluga;
* **troškovi edukacije** za pružatelje usluga isključivo vezano uz specijaliziranu opremu potrebnu za aktivnosti pružanja izvaninstitucijskih usluga;
* **troškovi nabave ostale opreme** (npr. informatičke opreme i namještaja, tehničke opreme za premošćivanje visinskih arhitektonskih razlika, opreme za specijalizirane kabinete i sl.);
* **troškovi nabave „čistih vozila“[[17]](#footnote-18) i vozila kategorije M1[[18]](#footnote-19)** s pristupom za invalidska kolica neophodnih za potrebe ispunjenja pokazatelja, odnosno pružanje kvalitetnih izvaninstitucijskih usluga (neophodnih ako korisnici usluga nisu u mogućnosti neovisno ili uz pomoć drugih osoba koristiti javni prijevoz) te potrebnih za učinkovito pružanje usluga krajnjim korisnicima, stoga uz osobna vozila dolaze u obzir i vozila posebne namjene;
* **troškovi upravljanja projektom** (npr. upravljanje projektnim aktivnostima, administracija, tehnička koordinacija, financijsko upravljanje, izvještavanja, i sl.).
* **troškovi pripreme i provedbe nabave** sukladno Pravilima za NOJN i/ili Zakonu o javnoj nabavi,

Aktivnost upravljanja projektom i administraciju moguće je provoditi bez naknade i/ili kroz sufinanciranje plaća djelatnika Prijavitelja i/ili Partnera i/ili putem ugovaranja savjetodavnih usluga koje pružaju vanjski konzultanti. Izravni troškovi postojećeg osoblja (plaće) zaposlenog kod Prijavitelja koji će raditi na provedbi projekta izračunavaju se primjenom metode iz čl. 55., stavak 2(b) Uredbe (EU) br. 1060/2021.

Primjena pojednostavljene metode financiranja odnosno izračun jediničnog troška osoblja za postojeće zaposlenike i novozaposlene kod prijavitelja koji će raditi na provedbi projekta detaljno je pojašnjen je u Prilogu 10. Metodologija izračuna jediničnog troška za potrebe utvrđivanja izravnih troškova osoblja.

* **troškovi promicanja horizontalnih načela**;
* **troškovi promidžbe, informiranja i vidljivosti** s ciljem podizanja vidljivosti projektnih aktivnosti i rezultata te financiranja EU-a (npr. organizacija komunikacijskog događaja sukladno obvezama za operacije od strateške važnosti; izrada promotivnih materijala¸ izrada trajnih informacijskih ploča, objava informacija o projektu na web stranici i društvenim mrežama i sl.);
* **neizravni troškovi** (troškovi najma prostora, režijski troškovi koji uključuju grijanje/hlađenje, struju, vodu, odvoz otpada i telekomunikacije) nastali izravno kao posljedica provedbe projekta kod prijavitelja/partnera izračunavaju se primjenom fiksne stope od maksimalno 15 % prihvatljivih izravnih troškova osoblja zaposlenih kod prijavitelja i/ili partnera bez potrebe da se vrši računanje radi utvrđivanja važeće stope, sukladno članku 54. b) Uredbe 1060/2021. Neće biti dozvoljeni pojedinačni troškovi potrošnog uredskog materijala i uredske opreme, pojedinačni režijski troškovi (npr. grijanje/hlađenje, struja, voda, odvoz otpada, telekomunikacije, i sl.) te troškovi održavanja uredskih prostora (zakonom propisani periodični pregledi, zamjena istrošenih materijala i elemenata, periodični i izvanredni radovi i popravci).

**NAPOMENA: Svi troškovi/izdaci koji nisu povezani s aktivnostima projekta su neprihvatljivi.**

## 5.3. Neprihvatljivi troškovi

Neprihvatljivi troškovi/izdaci su:

1. Troškovi osoblja Partnera – Regionalnog koordinatora, povezani s pružanjem usluge stručne pomoći u pripremi projektnih prijedloga javnopravnim tijelima i/ili javnim ustanovama s područja županije i grada Zagreba, kojima su osnivači Republika Hrvatska ili jedinice lokalne i područne (regionalne) samouprave. Pod „pripremom projektnog prijedloga“ u ovom slučaju smatraju se troškovi nastali prije datuma podnošenje projektnog prijedloga
2. Kupnja ili nabava motornih vozila (osim troškova nabave „čistih vozila“[[19]](#footnote-20) i vozila kategorije M1[[20]](#footnote-21))
3. Kupnja zemljišta i/ili nekretnina u iznosu koji premašuje 10 % ukupnih prihvatljivih troškova projekta; za napuštene i nekadašnje industrijske lokacije koje obuhvaćaju zgrade ta se granica povećava na 15 %
4. Izrada dokumentacije Individualnih planova deinstitucionalizacije
5. Kamate na dug
6. Porez na dodanu vrijednost (PDV) ako se može osigurati njegov povrat u okviru nacionalnog zakonodavstva o PDV-u
7. Troškovi nastali zbog premještanja (troškovi povezani s aktivnostima koje su bile dio operacije koja je bila predmet premještanja u skladu s člankom 66. ili koja bi predstavljala premještanje proizvodne aktivnosti u skladu s člankom 65. stavkom 1. točkom (a) Uredbe 2021/1060)
8. Razgradnja ili izgradnja nuklearnih elektrana
9. Proizvodnja, prerada i stavljanje na tržište duhana i duhanskih proizvoda
10. Trošak povezan s prekomorskim zemljama i područjima
11. Ulaganja radi postizanja smanjenja emisija stakleničkih plinova iz aktivnosti koje su navedene u Prilogu I. Direktivi 2003/87/EZ
12. Troškovi povezani s poduzetnicima u teškoćama, kako su definirani u članku 2. točki 18. Uredbe (EU) br. 651/2014
13. Doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima iste dokazne vrijednosti
14. Troškovi amortizacije za koje nije izvršeno plaćanje za koje postoje računi
15. Potpora lokalnom razvoju pod vodstvom lokalne zajednice
16. Trošak koji ispunjava uvjete za potporu iz ESF+
17. Financiranje obrtnog kapitala za MSP
18. Ulaganja povezana s proizvodnjom, preradom, prijevozom, distribucijom, skladištenjem ili izgaranjem fosilnih goriva
19. Ulaganja u infrastrukturu zračnih luka
20. Ulaganja u zbrinjavanje otpada na odlagališta
21. Ulaganja u povećanje kapaciteta postrojenja za obradu preostalog otpada
22. Produktivna ulaganja u poduzeća koja nisu MSP
23. Kupnja rabljene opreme
24. Kupnja vozila koja se koriste u svrhu upravljanja Projektom
25. Doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu, nadoknade troškova, otpremnine, potpore i nagrade radnicima
26. Kazne, financijske globe, troškovi povezani s predstečajem, stečajem ili likvidacijom
27. Troškovi sudskih i izvansudskih sporova
28. Gubici zbog fluktuacija valutnih tečaja i provizija na valutni tečaj
29. Troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak
30. Leasing
31. Trošak jamstva koje izdaje banka ili druga financijska institucija
32. Trošak koji nije povezan sa svrhom i ciljem Projekta
33. Operativni troškovi izuzev troškova upravljanja projektom
34. Troškovi zakupa materijalne imovine
35. Ostali troškovi nespomenuti kao prihvatljivi.

# Horizontalna načela

Prijavitelji su obavezni pridržavati se zakonskih odredbi koje predstavljaju minimalne zahtjeve pri provedbi horizontalnih politika. Poštujući zakonske odredbe projekt je neutralan u pogledu horizontalnih politika, a pripadajući izdaci i aktivnosti neće se smatrati doprinosom horizontalnim politikama već ispunjenjem zakonske obaveze. Ukoliko projekt sadrži dodatne aktivnosti uz propisani minimum poštivanja zakonskih odredbi, tada projekt promiče horizontalne politike EU-a. Usklađenost projekta s horizontalnim politikama opisuje se u *Prijavnom obrascu*.

**Usklađenost i promicanje načela**

Usklađenost i doprinos horizontalnim načelima osigurava se kroz relevantne kriterije prihvatljivosti i odabira te prihvatljive aktivnosti.

**U okviru** **kriterija prihvatljivosti** prijavitelj je dužan osigurati uklanjanje arhitektonskih barijera odnosno osigurati pristupačnost građevina osobama s invaliditetom i smanjene pokretljivosti u skladu s Pravilnikom o osiguranju pristupačnosti građevina osobama s invaliditetom i smanjene pokretljivosti (NN 78/13) odnosno Tehničkim propisom o osiguranju pristupačnosti građevina osobama s invaliditetom i smanjene pokretljivosti (NN 12/2023). Tehnički propis stupa na snagu 28. lipnja 2025. godine, a istog dana prestat će važiti Pravilnik o osiguranju pristupačnosti građevina osobama s invaliditetom i smanjene pokretljivosti (»Narodne novine«, broj 78/13).

Uvjeti iz članka 73. stavka 1 i 2 te čl. 9. Uredbe 1606/2021 osigurani su primarno putem primjene kriterija prihvatljivosti kojima se osigurava minimalna usklađenost sa zakonodavnim propisima (neutralan utjecaj) kao preduvjet za prijavu projekta ali i dodatni uvjeti (iznad nužnog zakonodavnog minimuma) koji također predstavljaju preduvjet za prijavu i to:

* izjave o usklađenosti s Poveljom EU-a o temeljnim pravima i Konvencijom UN-a o pravima osoba s invaliditetom te nacionalnim zakonodavnim okvirom za nediskriminaciju, rodnu ravnopravnost i integraciju osoba s invaliditetom.
* izjave o osiguranju uklanjanja arhitektonskih barijera odnosno osiguranje pristupačnost građevina osobama s invaliditetom i smanjene pokretljivosti u skladu s Pravilnikom o osiguranju pristupačnosti građevina osobama s invaliditetom i smanjene pokretljivosti (NN 78/13) odnosno Tehničkim propisom o osiguranju pristupačnosti građevina osobama s invaliditetom i smanjene pokretljivosti (NN 12/2023); uključuje obavezno elemente pristupačnosti za svladavanje visinskih razlika te obavezne i dodatno primjenjive elemente pristupačnosti neovisnog življenja;

Napomena: Potrebno je navesti popis konkretnih primijenjenih mjera; ako u trenutku prijave projekt ima izrađeno Idejno rješenje, ono mora sadržavati i očitovanje projektanta koji će se elementi pristupačnosti građevina osobama s invaliditetom i smanjene pokretljivosti primijeniti prilikom izrade glavnog projekta u skladu s Pravilnikom o osiguranju pristupačnosti građevina osobama s invaliditetom i smanjene pokretljivosti;

* u slučaju nabave opreme, izjave o osiguranju prilagođenosti opreme potrebama osoba s invaliditetom i djece s teškoćama u razvoju;
* izjave o usklađenosti s načelima digitalne pristupačnosti i Zakonom o pristupačnosti mrežnih stranica i programskih rješenja za pokretne uređaje tijela javnog sektora (NN 17/2019) kojim se utvrđuju mjere za osiguranje pristupačnost mrežnih stranica i programskih rješenja za pokretne uređaje tijela javnog sektora korisnicima, osobito osobama s invaliditetom;
* izrađene analize „Procjena otpornosti na klimatske promjene“ te propisanim dodatnim zahtjevima koji proizlaze iz analize DNSH za specifični cilj 4.iii PKK-a. Dodatni zahtjevi koji proizlaze iz analize DNSH za specifični cilj 4.iii PKK-a propisani su i dokazuju se Obrascem 2. Izjava prijavitelja o istinitosti podataka;

Dodatni doprinos (pozitivan utjecaj) horizontalnim politikama integriran je u **kriterije odabira** odnosno valorizira ulaganja/aktivnosti povezane s horizontalnim politikama u okviru projektnog prijedloga (vidjeti Prilog 7., kriterije 5. i 6.).

Aktivnosti vezane uz promicanje horizontalnih načela koje se vrednuju u ocjenjivanju kvalitete projektnog prijedloga u okviru ovoga Poziva potrebno je definirati unutar sljedećih kategorija, uz mogućnost identificiranja dodatnih aktivnosti:

• Promicanje jednakih mogućnosti i socijalne uključenosti i aktivnosti koje se odnose na:

* promicanje pristupačnosti, razumnu prilagodbu i univerzalni dizajn te info-komunikacijsku pristupačnost (iznad zakonskog minimuma)
* promicanje jednakih mogućnosti, načela nediskriminacije i socijalne uključenosti
* promicanje ravnopravnosti spolova.

• Promicanje održivog razvoja i aktivnosti koje se odnose na:

* nadstandard u odnosu na propisane zakonske odredbe, a koje se odnose na promicanje, očuvanje, zaštitu i unaprjeđenje zaštite okoliša te uključuju aspekte promicanja korištenja obnovljivih izvora energije, i/ili unaprjeđenje energetske učinkovitosti i/ili smanjenje korištenja prirodnih resursa.

**Primjeri aktivnosti kojima se osigurava doprinos horizontalnim politikama:**

1) Osiguravanja pristupačnosti osobama s invaliditetom i osiguravanja rodne ravnopravnosti i zabrana diskriminacije:

Projekt mora biti u skladu za zahtjevima u pogledu osiguravanja pristupačnosti za osobe s invaliditetom (Poglavlje 3. Prihvatljivost operacije/projekta). Prijavitelji mogu na razini projektnih prijedloga osmisliti aktivnosti za promicanje pristupačnosti za osobe s invaliditetom koje osiguravaju poboljšanu dostupnost osobama s invaliditetom povrh zakonskih zahtjeva, o čemu je potrebno pružiti informaciju u odgovarajućem dijelu Prijavnog obrasca.

Primjeri dodatnih prilika za promicanje pristupačnosti za osobe s invaliditetom su:

* korištenje univerzalnog dizajna;
* za djecu s teškoćama u razvoju, opremanje prostora prilagođenih namjena:
  + senzornih soba,
  + tihih soba (izdvojen, mirni prostor; nabava dodatne opreme, kao slušalica za izolaciju od buke);
* zbog važnosti motoričkog razvoja, nabava:
  + asistivne tehnologije za djecu s teškoćama u razvoju,
  + didaktičke opreme za djecu s teškoćama u razvoju,
  + posebne ili prilagođene opreme, primjerice zvučno odnosno svjetlosno označenih sportskih rekvizita (kao što su zvučne lopte, lopte s rupama i hvataljkama, lopte različitih dimenzija i boja, lopte različitih težina, lopte za psihomotoriku (pilates-lopte), trampolin, rekviziti različitih dimenzija i težina: palice, obruči, čunjevi, vijeće, daske za vježbanje ravnoteže, mornarske ljestve, švedske ljestve, strunjače različitih debljina, gustoće i teksture, tatami podovi, gradivi elementi, tuneli i steperi intenzivnih i/ili flourescentnih boja i različitih tekstura i dr.);
* socijalno uključivanje:
  + suradnja s poduzetnicima ili institucijama javnog sektora radi uključivanja korisnika u različite radne aktivnosti, uključujući stjecanje radnog iskustva i radnu integraciju, obavljanje stručne prakse i stručnog usavršavanja,
  + praćenje uključivanja osoba s invaliditetom i djece s teškoćama u razvoju u zajednicu, osobito iz perspektive zapošljavanja,
  + u suradnji s nadležnim službama informirati o mogućnostima samozapošljavanja i poduzetništva,
  + u suradnji s lokalnom samoupravom i ukoliko je primjenjivo, organizirati prijevoz djece s teškoćama u razvoju i osoba s invaliditetom u svrhu obavljanja dnevnih aktivnosti,
  + organizacija tečajeva znakovnog jezika za zaposlenike centara i korisnike,
  + organizacija edukacija o Konvenciji UN-a o pravima osoba s invaliditetom: za zaposlenike i partnere s naglaskom na praktičnu primjenu Konvencije,
  + opremanje sportskih terena i organizacija sportskih i parasportskih aktivnosti, te rekreativnih sportskih aktivnosti,
  + organizacija glazbenih i plesnih radionica i radionica popularne kulture za korisnike, u suradnji s lokalnom zajednicom i udrugama;
* zdravstvena skrb, prevencija i psihosocijalna podrška:
  + informativne aktivnosti kroz koje se promiče rana intervencija,
  + izvaninstitucionalne intervencije za djecu u riziku: mobilni timovi za pružanje psihološke podrške i socijalnih usluga u udaljenim i ruralnim područjima,
  + u sklopu centara/domova izgraditi infrastrukturu za osiguravanje psihijatrijske podrške korisnicima centara,
  + organizacija radionica za roditelje o jačanju podrške djeci s teškoćama u razvoju i o prevenciji mentalnih problema,
  + mobilne zdravstvene jedinice za pružanje rehabilitacijskih usluga u ruralnim područjima;
* unaprjeđenje aktivnosti psihosocijalne podrške: pružanje podrške obiteljima osoba s invaliditetom i djece s teškoćama u razvoju;
* digitalne usluge i informiranje u promicanju postignuća osoba s invaliditetom i djece s teškoćama u razvoju i suzbijanje stereotipa i predrasuda;
  + organizacija medijskih kampanja (uključujući društvene mreže) radi informiranja o procesu deinstitucionalizacije i koristima za korisnike i obitelji,
  + kampanje na društvenim mrežama sa svrhom promocije uspjeha osoba s invaliditetom, i s naglaskom na rodnu ravnopravnost,
  + informativne aktivnosti kroz koje se promiče doprinos osoba s invaliditetom u lokalnim zajednicama,
  + razvijanje mobilnih usluga podrške za korisnike kao i obitelji koje skrbe o korisniku,
  + razvoj digitalnih rješenja kojima se povećava razina pristupačnosti informacija za osobe s invaliditetom, primjerice, aplikacija za mobilne uređaje koja omogućuje osobama s invaliditetom primanje brzih informacija.

Primjeri za promicanje nediskriminacije i ravnopravnosti spolova:

* Socijalno uključivanje:
  + radionice hrvatskog jezika za djecu korisnike koji su pripadnici nacionalnih manjina ili su migrantskog porijekla te ne govore dobro hrvatski jezik;
* Zdravstvena skrb, prevencija:
  + informativne aktivnosti kroz koje se promiču rane intervencije,
  + izvaninstitucionalne intervencije za djecu u riziku: mobilni timovi za pružanje psihološke podrške i socijalnih usluga u udaljenim područjima,
  + besplatne radionice za roditelje o jačanju podrške djeci s teškoćama u razvoju i o prevenciji mentalnih problema,
  + mobilne zdravstvene jedinice koje pružaju rehabilitacijske usluge u ruralnim područjima,
  + preventivni zdravstveni pregledi za rizične skupine, poput starijih osoba i djece, kako bi se rano otkrile poteškoće koje mogu dovesti do invaliditeta.
* Promicanje postignuća osoba s invaliditetom i djece s teškoćama u razvoju i suzbijanje stereotipa i predrasuda:
  + kampanje na društvenim mrežama s pričama o uspjesima osoba s invaliditetom, s naglaskom na rodnu ravnopravnost,
  + informativne aktivnosti kroz koje se promiče doprinos osoba s invaliditetom u lokalnim zajednicama;
* Ravnopravnost spolova:
  + provedba edukacija i izrada pristupačnih informacija o spolnim i reproduktivnim pravima za osobe s invaliditetom, također u formatima jednostavnim za čitanje,
  + edukacija o prepoznavanju i prevenciji rodno uvjetovanog nasilja za osoblje u ustanovama,
  + organizirati posebne zdravstvene usluge za žene, uključujući reproduktivno zdravlje i menopauzu, prilagođene djevojkama i ženama s invaliditetom,
  + edukacije o pitanjima značajnima za položaj žena s invaliditetom, a posebice vezano uz zaštitu od nasilja u obitelji, ostvarivanje reproduktivnih i zdravstvenih prava te obrazovanje i zapošljavanje,
  + procjena učinka na načelo nediskriminacije i ravnopravnosti spolova, pripremljena u skladu s prijedlogom iz poglavlja 1.3. i Priloga 3. i 4. [Uputa za prijavitelje i korisnike Operativnog programa Konkurentnost i kohezija o provedbi horizontalnih načela](https://strukturnifondovi.hr/wp-content/uploads/2017/03/Upute-za-prijavitelje-horizontalna.pdf)*[[21]](#footnote-22).*

2) Promicanje održivog razvoja i zaštita okoliša

Sva ulaganja sufinancirana sredstvima EFRR-a moraju biti usklađena s načelom ''ne čini značajnu štetu'' (''do no significant harm'') i kriterijima opisanim u ovim Uputama.

Projekt mora promovirati obnovljive izvore energije i/ili održivo korištenje prirodnih resursa kroz uvođenje procesa energetskih ušteda, recikliranja, korištenja obnovljivih izvora energije, provođenje zelene javne nabave, itd. Prijavitelji trebaju dokazati kako će voditi računa o ekološkim, društvenim i gospodarskim koristima u postupku nabave, što se može postići primjenom jasnih i provjerljivih ekoloških kriterija za proizvode i usluge u njihovim tehničkim specifikacijama.

Projekt mora biti u skladu s posebnim propisima iz područja energetske učinkovitosti[[22]](#footnote-23) kako bi se smatrao neutralnim, a neki od primjera dodatnih aktivnosti za povećanje učinkovitosti resursa:

* pri planiranju gradnje i rekonstrucije institucija uključiti mjere koje se odnose na ublažavanje rizika od ekstremnih vremenskih prilika. Ovo može uključivati:
  + Izradu protokola postupanja u opasnosti od prirodnih nepogoda kao što su nevrijeme, oluje, tornada, narančasta i crvena meteorološka upozorenja,
  + Radi prilagodbe klimatskim promjenama, planirati intervencije u infrastrukturi centara uključujući i vanjske prostore kako bi se omogućio boravak korisnika na otvorenom, putem postavljanja tendi, zasjenjivanjem staklenih površina, zasjenjivanjem vanjskih površina materijalima koji slabije apsorbiraju toplinu, povećavanjem količina hlada sadnjom stabala velikih krošnji, ugradnjom zelenih krovova i nadstrešnica;
* projekti senzornih parkova i gradskih vrtova, u uređenje i rad na kojima će biti uključeni korisnici usluga,
* poštivanje uvjeta da je zgrada minimalno za 10% bolja od standarda za nZEB,
* provođenje zelene javne nabave,
* primjena pasivnog dizajna kako bi se smanjila potreba za umjetnim izvorima topline, rasvjete i hlađenja,
* ugradnja sustava za recikliranje potrošne vode (tzv. siva voda),
* plan za odvojeno prikupljanje i skladištenje otpada u poslovnom krugu građevine i sigurno prikupljanje takvih materijala, itd.

## 6.1. Metodologija za određivanje financijskih ispravaka u slučaju nepoštivanja horizontalnih načela

U slučaju nepoštivanja, odnosno neusklađenosti s minimalnim zahtjevima u pogledu horizontalnih načela tj. poštivanja zakonodavnih uvjeta (neutralni utjecaj), primjenjuje se stopa korekcije od 100 %, odnosno povrat cjelokupnog iznosa isplaćenih bespovratnih sredstava.

**Primjer**: projektom nije osigurana pristupačnost osobama s invaliditetom.

U slučaju nepoštivanja, odnosno neostvarenja doprinosa (potpunog ili djelomičnog) horizontalnim načelima koji je vrednovan tijekom postupka odabira projekta (dodjele bespovratnih sredstava), odnosno na osnovu kojeg je projektni prijedlog dobio (dodatne) bodove, primjenjuje se stopa financijskog ispravka od 5 % (u slučaju djelomičnog ostvarenja) odnosno 10 % (u slučaju potpunog neostvarenja) od iznosa isplaćenih bespovratnih sredstva.

Nadležna tijela (UT/PT1 i PT2) mogu donijeti odluka o nepostojanju okolnosti za primjenu financijske korekcije ili pak odluku o umanjenju financijske korekcije, uzimajući u obzir specifične okolnosti (popis okolnosti naveden je u tablici „4. Korak: provjera mogućnosti smanjenja korekcije“ Metodologije za određivanje financijskih ispravaka zbog neostvarenja pokazatelja, međutim postoci umanjenja u navedenoj tablici nisu primjenjivi na financijske ispravke u slučaju nepoštivanja horizontalnih načela).

# Podnošenje projektnog prijedloga

## 7.1. Izgled, sadržaj i podnošenje projektnog prijedloga

Projektni prijedlog, odnosno sva dokumentacija zahtijevana ovim Uputama izrađuje se na hrvatskom jeziku i latiničnom pismu.

Projektni prijedlog podnosi se Središnjoj agenciji za financiranje i ugovaranje programa i projekata Europske unije (dalje u tekstu: SAFU) od strane ovlaštene osobe prijavitelja putem informacijskog sustava za Program.

Projektni prijedlog sadržava sljedeće dokumente u traženom formatu:

|  |
| --- |
| Dokumentacija koja mora sadržavati potpis prijavitelja, dostavlja se kao sken izvornika, ovjerena potpisom ovlaštene osobe za zastupanje, ili kao datoteka u .pdf formatu ovjerena kvalificiranim elektroničkim potpisom ovlaštene osobe za zastupanje. *Osoba ovlaštena za zastupanje je osoba koja je ovlaštena za zastupanje po zakonu, osoba koja je kao takva navedena u odgovarajućem javnom registru, ili u slučaju ako se ovlaštenje odnosi samo na određenu osobu, ovlaštena osoba je ona kojoj je dano posebno ovlaštenje.* Pečat obvezno koriste osobe koje su ga po propisima Republike Hrvatske obvezne koristiti u svom poslovanju i radu. |
| 1. popunjen Prijavni obrazac |
| 1. popunjen Obrazac 2. Izjava prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele |
| 1. Individualni plan deinstitucionalizacije i transformacije domova za socijalnu skrb - za prijavitelja |
| 1. popunjen Obrazac 2a. Izjava prijavitelja o osiguranim sredstvima |
| 1. *ako je primjenjivo*, popunjen Obrazac 2b. Izjava partnera o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele |
| 1. *ako je primjenjivo,* potpisani Sporazum o partnerstvu |
| 1. *ako je primjenjivo,* Individualni plan deinstitucionalizacije i transformacije domova za socijalnu skrb *za partnere, koji su domovi socijalne skrbi* |
| 1. popunjen Obrazac 4. Troškovnik s referencama (kako je opisano u točki 5. ovih Uputa) |
| 1. projektna dokumentacija kojom se utvrđuje minimalna spremnost projekta, kako je opisano u točki 3. ovih Uputa:   a) za infrastrukturne projekte: idejna rješenja s očitovanjem projektanta koji je izradio idejna rješenja koji će se elementi pristupačnosti građevina osobama s invaliditetom i smanjene pokretljivosti primijeniti prilikom izrade glavnog projekta u skladu s Pravilnikom o osiguranju pristupačnosti građevina osobama s invaliditetom i smanjene pokretljivosti, *ako je primjenjivo*  b) za projekte opremanja: jednostavna procjena troškova opreme bez dostavljene tehničke specifikacije i detaljnog troškovnika za nabavu, *ako je primjenjivo* |
| 1. procjena otpornosti na klimatske promjene, *ako je primjenjivo* |
| 1. dokumentacija za izračun troškova osoblja, *ako je primjenjivo* (kako je opisano u Prilogu 8. ovih Uputa) |
| 1. dodatni dokazi za ocjenu odnosa između iznosa potpore, poduzetih aktivnosti i postizanja ciljeva te ocjenu utemeljenosti troškova (npr. podaci o analiziranim drugim/usporedivim nabavama, projektima), *ako je primjenjivo* |
| 1. izvadak iz Sudskog registra ustanova Republike Hrvatske (ne stariji od 30 dana od dana predaje projektne prijave) – preslika, *ako je primjenjivo* |
| 1. izvadak iz Registra udruga Republike Hrvatske (ne stariji od 30 dana od dana predaje projektne prijave) – preslika, *ako je primjenjivo* |
| 1. poveznica na statut udruge; fizička dostava Statuta nužna je isključivo ukoliko isti nije objavljen na internetu (nema poveznice) |
| 1. izvadak iz Registra vjerskih zajednica Republike Hrvatske (ne stariji od 30 dana od dana predaje projektne prijave) – preslika, *ako je primjenjivo* |
| 1. zaključak o odabiru partnera (za odabir partnera iz kategorije udruge i vjerske zajednice) temeljem provedenog iskaza interesa, *ako je primjenjivo* |
| 1. objašnjenje po kojoj osnovi je ocijenjeno da projekt (projektne aktivnosti) ne podliježu obavezama vezanim uz procjenu utjecaja zahvata na okoliš, *ako je primjenjivo* |
| 1. PUO/OP, *ako je primjenjivo*  * rješenje nadležnog tijela o ocjeni o potrebi provođenja PUO postupka i/ili rješenje o provedenom PUO postupku i/ili * rješenja nadležnog tijela o tome da li je planirani zahvat prihvatljiv za ekološku mrežu te da za isti nije potrebno provesti postupak Glavne ocjene prihvatljivosti za ekološku mrežu (prethodna ocjena prihvatljivosti) i/ili rješenje nadležnog tijela o provedenom postupku Glavne ocjene |

## 7.2. Pitanja i odgovori

Potencijalni prijavitelji imaju pravo postavljati pitanja s ciljem pojašnjenja dokumentacije Poziva i to kontinuirano od trenutka objave poziva, a najkasnije 14 dana prije isteka roka za podnošenje projektnih prijedloga. Zatvaranjem Poziva pravo postavljanja pitanja se obustavlja, a u razdoblju obustave Poziva pravo postavljanja pitanja se suspendira.

Pitanja se postavljaju putem elektroničke pošte [po8@mrrfeu.hr](mailto:po8@mrrfeu.hr), a postavljeno pitanje treba sadržavati jasnu referencu na Poziv.

Neće se odgovarati na pitanja koja prejudiciraju zaključak o prihvatljivosti pojedinog prijavitelja/partnera/projekta, odnosno troškova i aktivnosti u okviru konkretne operacije/projekta. Odgovor na pojedino pitanje može u svojoj cjelini i djelomično sadržavati jasne i nedvosmislene reference na odgovor na drugo pitanje.

Odgovori se objavljuju na Središnjem internetskom portalu za EU fondove i EU programe u Republici Hrvatskoj <https://eufondovi.gov.hr/> u roku od sedam radnih dana od dana zaprimanja pitanja, a svakako najkasnije sedam dana prije isteka roka za podnošenje projektnih prijedloga.

## 7.3. Informativne radionice

Svi unaprijed određeni prijavitelji bit će pravovremeno obaviješteni o datumu, vremenu i mjestu održavanja informativnih radionica.

## 7.4. Objava rezultata Poziva

Popis projekata koji su odabrani za financiranje u okviru Poziva objavljuje se na internetskoj stranici Upravljačkog tijela.

# Postupak odabira operacija/projekata

## 8.1. Opće informacije

Postupak dodjele provodi Središnja agencija za financiranje i ugovaranje programa i projekata Europske unije (SAFU).

Postupak dodjele za pojedini projektni traje 120 kalendarskih dana, računajući od dana početka postupka dodjele, s time da rok počinje teći/započinje danom zaprimanja projektnog prijedloga. Dakle, postupak dodjele za pojedini projektni prijedlog provodi se u skladu s datumom i vremenom podnošenja svakog pojedinog projektnog prijedloga neovisno o drugom projektnom prijedlogu.

U rok od 120 kalendarskih dana ne uračunava se rok mirovanja koji obuhvaća razdoblje unutar kojeg se Prijavitelju dostavlja pisana obavijest (odluka) o statusu projektnog prijedloga te rok unutar kojeg Prijavitelj može podnijeti prigovor.

## 8.2. Provođenje postupka dodjele

Postupak dodjele provodi se kroz **jednu objedinjenu fazu** koja obuhvaća sljedeće aktivnosti/pod-faze:

1. Administrativnu provjeru i provjeru prihvatljivosti (projektnog prijedloga/prijavitelja/partnera (a/p)/aktivnosti)

2. Ocjenjivanje kvalitete

3. Provjeru prihvatljivosti troškova projektnog prijedloga i

4. Donošenje odluke o financiranju.

Ako je projektni prijedlog udovoljio svim pretpostavkama Poziva, donosi se odluka o financiranju te se sklapa ugovor o dodjeli bespovratnih sredstava (dalje: Ugovor). Projektni prijedlog koji ne udovoljava uvjetima Poziva isključuje se iz postupka dodjele, osim u slučaju utvrđivanja neprihvatljivih aktivnosti kako je opisano u točki 10.2.1.

### 8.2.1. Administrativna provjera i provjera prihvatljivosti (projektnog prijedloga/prijavitelja/partnera(a/p)/aktivnosti)

Administrativna provjera i provjera prihvatljivosti registriranih projektnih prijedloga provodi se provjerom usklađenosti projektnih prijedloga sa zahtjevima i kriterijima prihvatljivosti definiranim u dokumentaciji ovog Poziva primjenjujući Obrazac za administrativnu provjeru i provjeru prihvatljivosti (Prilog 4.).

Ako projektni prijedlog nije udovoljio nekim od pretpostavki unutar predmetne aktivnosti/pod-faze (primjerice utvrđeno je da Prijavitelj nije prihvatljiv prema Pozivu), ne provode se ostale aktivnosti unutar faze kao primjerice provjera prihvatljivosti projekta.

U slučaju da se tijekom provjere prihvatljivosti projekta i aktivnosti utvrdi da u određenom projektnom prijedlogu jedna ili više aktivnosti nisu prihvatljive u skladu s točkom 4. ovih Uputa, iste se neće uzeti u obzir prilikom ocjenjivanja kvalitete projektnog prijedloga. Kvaliteta projektnog prijedloga ocjenjuje se uzimajući obzir isključivo aktivnosti koje su ocijenjene prihvatljivima.

Obavezno se provjerava prihvatljivost projektnih prijedloga kojima se osigurava potpuna iskorištenost financijskih sredstava Poziva.

### 8.2.2. Ocjenjivanje kvalitete

Ocjenjivanje kvalitete provodi se temeljem kriterija odabira na temelju metodologije odabira primjenjujući Obrazac za ocjenjivanje kvalitete (Prilog 7.).

|  |  |  |
| --- | --- | --- |
| **Kriteriji odabira i pitanja za ocjenjivanje kvalitete projektnog prijedloga** | **Ocjenjivanje: bodovno ocjenjivanje** | **Izvor za provjeru** |
| 1. **Vrijednost za novac koju projekt nudi:** *Kriterij se odnosi na razinu odnosa između iznosa potpore, poduzetih aktivnosti i postizanja ciljeva. Ocjenjivat će se na temelju doprinosa projekta procesu deinstitucionalizacije, prevencije institucionalizacije, inkluzije ranjivih skupina te širenju mreže socijalnih usluga iz institucije u zajednicu.*   *Udio ovog kriterija u ukupnom ostvarivom broju bodova iznosi ukupno* ***30 %****.* | | |
| 1.1. Jasno je opisan/obrazložen doprinos projekta smanjenju broja korisnika smještaja kao institucijske skrbi u institucijama/kod pružatelja usluga (maksimalno 10 bodova) | | |
| Doprinos projekta smanjenju broja korisnika smještaja kao institucijske skrbi u institucijama/kod pružatelja usluga opisan/obrazložen je **jasno i detaljno** odnosno planirane aktivnosti i iznos potpore jasno vode smanjenju broja korisnika smještaja. | 10 bodova | Prijavni obrazac |
| Doprinos projekta smanjenju broja korisnika smještaja kao institucijske skrbi u institucijama/kod pružatelja usluga **djelomično** je opisan/obrazložen odnosno djelomično je objašnjeno kako će se planiranim aktivnostima i iznosom potpore postići smanjenje broja korisnika smještaja. | 5 bodova |
| Doprinos projekta smanjenju broja korisnika smještaja kao institucijske skrbi u institucijama/kod pružatelja usluga **nije** opisan ni obrazložen. | 0 bodova |
| 1.2. Jasno je opisan/obrazložen doprinos projekta prevenciji institucionalizacije koji je indirektni doprinos smanjenju broja korisnika smještaja (maksimalno 10 bodova) | | |
| Doprinos projekta prevenciji institucionalizacije opisan/obrazložen je **jasno i detaljno** odnosno planirane aktivnosti i iznos potpore jasno vode indirektnom doprinosu smanjenja broja korisnika smještaja. | 10 bodova | Prijavni obrazac |
| Doprinos projekta prevenciji institucionalizacije **djelomično** je opisan/obrazložen odnosno djelomično je objašnjeno kako planirane aktivnosti i iznos potpore vode indirektnom doprinosu smanjenja broja korisnika smještaja. | 5 bodova |
| Doprinos projekta prevenciji institucionalizacije **nije** opisan niti obrazložen. | 0 bodova |
| 1.3. Troškovi projektnih aktivnosti su opravdani odnosno proizlaze iz relevantnog istraživanja tržišta i/ili iz relevantne projektne dokumentacije (npr. projektantska procjena / prikupljanje određenog broja informativnih ponuda / na temelju podataka iz sustava javnih nabava aktivnosti istog ili sličnog opisa) (maksimalno 5 bodova) | | |
| Troškovi projektnih aktivnosti su **odgovarajuće obrazloženi i dokumentirani** odnosno procjena troškova projekta odgovara obrazloženim i dokumentiranim troškovima. | 5 bodova | Prijavni obrazac  Troškovnik |
| Troškovi projektnih aktivnosti su **obrazloženi i dokumentirani, ali nisu odgovarajući** odnosno procjena troškova projekta je veća od obrazloženih i dokumentiranih troškova. | 1 bod |
| 1.4. Projektni prijedlog doprinosi ispunjenju pokazatelja (maksimalno 5 bodova) | | |
| Doprinos ispunjenju pokazatelja u okviru projektnoga prijedloga **jasno** je opisan. | 5 bodova | Prijavni obrazac |
| Doprinos ispunjenju pokazatelja u okviru projektnoga prijedloga **djelomično** je opisan. | 2 boda |
| Doprinos ispunjenju pokazatelja u okviru projektnoga prijedloga **nije** opisan. | 0 bodova |
| **2. Financijska održivost projekta:** *Kriterij se odnosi na strategiju financiranja po završetku provedbe projekta. Ocjenjivat će se na temelju opisa i obrazloženja financijske održivosti projekta pet godina nakon završetka provedbe projekta.*  *Udio ovog kriterija u ukupnom ostvarivom broju bodova iznosi ukupno* ***20 %****.* | | |
| 2.1. Jasno je opisana i obrazložena financijska održivost projekta pet godina nakon završetka provedbe projekta (izvori financiranja) (maksimalno 20 bodova) | | |
| Financijska održivost projekta pet godina nakon završetka provedbe projekta (strategija financiranja) **jasno** je opisana/obrazložena. | 20 bodova | Prijavni obrazac |
| Financijska održivost projekta pet godina nakon završetka provedbe projekta (strategija financiranja) **djelomično** je opisana/obrazložena. | 10 bodova |
| Financijska održivost projekta pet godina nakon završetka provedbe projekta (strategija financiranja) **nije** opisana/obrazložena. | 0 bodova |
| **3. Provedbeni kapaciteti prijavitelja, i ako je primjenjivo partnera:** *Kriterij uključuje stručne, iskustvene i administrativne kapacitete prijavitelja, i ako je primjenjivo, partnera. Ocjenjivat će se na temelju metodologije uspostave projektnoga tima.*  *Udio ovog kriterija u ukupnom ostvarivom broju bodova iznosi ukupno* ***5 %****.* | | |
| 3.1. Opisana je uspostava projektnog tima:  3.1.1. Prijavitelj, i ako je primjenjivo, partner ima ili je ugovorio potrebne kapacitete za provedbu aktivnosti sukladno zahtjevima poziva ili je u slučaju da tek namjerava ugovoriti vanjsku uslugu upravljanja projektom pripremio projektni prijedlog sukladno zahtjevima poziva.  3.1.2. U projektnom prijedlogu je opisan način upravljanja projektom koji uključuje raspodjelu odgovornosti za upravljanje (u slučaju da prijavitelj traži i vlastito i vanjsko vođenje projekta).  (maksimalno 3 boda) | | |
| Prijavitelj, i ako je primjenjivo, partner **ima** ili je **ugovorio** potrebne kapacitete za provedbu aktivnosti, a u projektnom prijedlogu je **jasno** opisana metodologija uspostave projektnog tima sa svim imenovanim stručnjacima te je opisano iskustvo/odgovornosti pojedinog člana projektnog tima. | 3 boda | Prijavni obrazac |
| Prijavitelj, i ako je primjenjivo, partner **nema** ili **nije ugovorio** potrebne kapacitete za provedbu aktivnosti, ali je u projektnom prijedlogu **jasno** opisana metodologija uspostave projektnog tima. | 1 bod |
| Prijavitelj, i ako je primjenjivo, partner **nema** ili **nije ugovorio** potrebne kapacitete za provedbu aktivnosti, a u projektnom prijedlogu **nije** opisana metodologija uspostave projektnog tima. | 0 bodova |
| 3.2. Prijavitelj, i ako je primjenjivo partner, ima iskustvo u provedbi projekata usporedive vrste, opsega i financijske vrijednosti (maksimalno 2 boda) | | |
| Prijavitelj, i ako je primjenjivo partner, **ima** iskustvo u provedbi projekata usporedive vrste, opsega i financijske vrijednosti. | 2 boda | Prijavni obrazac |
| Prijavitelj, i ako je primjenjivo partner, **nema** iskustvo u provedbi projekata usporedive vrste, opsega i financijske vrijednosti | 0 bodova |
| **4. Dizajn i zrelost projekta:** *Kriterij se odnosi na (1) težinu potrebe odnosno problemskog stanja koje operacija (projekt) rješava te kvalitetu rješenja koje nudi, (2) razinu doprinosa ostvarenju specifičnih ciljeva programa, i (3) razinu spremnosti za početak provedbe operacije (projekta). Ovaj kriterij obuhvaća pravne, tehničke i organizacijske aspekte.*  *Udio ovog kriterija u ukupnom ostvarivom broju bodova iznosi ukupno* ***25 %****.* | | |
| 4.1. Individualni plan transformacije je razvijen i usvojen te je projekt usklađen s pripadajućim planom (maksimalno 10 bodova) | | |
| Projekt **je** **usklađen** s pripadajućim Individualnim planom transformacije. | 10 bodova | Prijavni obrazac |
| Projekt **nije usklađen** s pripadajućim Individualnim planom transformacije. | 0 bodova |
| 4.2. Jasno je opisan i definiran cilj, svrha i rezultati projekta s utvrđenim problemskim stanjem koje se rješava provedbom (maksimalno 5 bodova) | | |
| Cilj, svrha i rezultati projekta **jasno su opisani i definirani** s **jasno utvrđenim** problemskim stanjem koje se rješava provedbom projekta. | 5 bodova | Prijavni obrazac |
| Cilj, svrha i rezultati projekta **djelomično su opisani** **i definirani** s **djelomično utvrđenim** problemskim stanjem koje se rješava provedbom projekta. | 1 bod |
| 4.3. Jasno je prikazana usklađenost projektnih aktivnosti, njihovog planiranog trajanja i procijenjenih troškova (maksimalno 5 bodova) | | |
| Usklađenost projektnih aktivnosti i njihovog planiranog trajanja **jasno** je prikazana. Planirani troškovi **jasno** su povezani s planiranim aktivnostima. | 5 bodova | Prijavni obrazac |
| Usklađenost projektnih aktivnosti i njihovog planiranog trajanja **djelomično** je prikazana. **Djelomično** je prikazana povezanost planiranih aktivnosti s planiranim troškovima. | 3 boda |
| Usklađenost projektnih aktivnosti, njihovog planiranog trajanja i planiranih troškova **nije** prikazana. | 0 bodova |
| 4.4. Spremnost za početak provedbe svih odgovarajućih komponenti projekta:  4.4.1. Ishođena je projektno-tehnička dokumentacija.  4.4.2. Riješeni su imovinsko-pravni odnosi (prijavitelj ima upisano vlasništvo, pravo građenja, pravo korištenja i sl.).  (maksimalno 5 bodova) | | |
| **Riješeni** su imovinsko-pravni odnosi,a projektno-tehnička dokumentacija je **ishođena**:  U slučaju infrastrukturnog projekta ishođena je građevinska dozvola/rješenje o pravomoćnosti građevinske dozvole.  U slučaju projekta isključivog opremanja, dostavljene su tehničke specifikacije i troškovnik za nabavu opreme. | 5 bodova | Prijavni obrazac  Projektno-tehnička dokumentacija |
| **Riješeni** su imovinsko-pravni odnosi, a projektno-tehnička dokumentacija **je djelomično ishođena:**  U slučaju infrastrukturnog projekta - izrađen glavni projekt tj. izrađena projektna dokumentacija do razine kojom se omogućava podnošenje zahtijeva za izdavanje dozvole za izvođenje radova ili početak izvođenja radova (ovisno o vrsti građevina i radova); konkretno u slučaju građevina koje spadaju pod obuhvat Zakona o gradnji (NN 153/2013, 20/17, 39/19, 125/19), minimalni kriterij je glavni projekt građenja/obnove/rekonstrukcije (uključujući glavni projekt energetske obnove s iskaznicom energetskih svojstava zgrade, gdje je primjenjivo), a za građevine koje spadaju pod obuhvat Pravilnika o jednostavnim i drugim građevnima i radovima (NN 112/17, 34/18, 36/19, 98/19, 31/20, 74/22), minimalna dokumentacija odgovara dokumentaciji propisanoj u Pravilniku ovisno o vrsti jednostavne građevine  U slučaju projekta isključivog opremanja, dostavljena je jednostavna procjena troškova bez dostavljene tehničke specifikacije i detaljnog troškovnika za nabavu opreme. | 3 boda |
| **Riješeni** su imovinsko-pravni odnosi, a projektno-tehnička dokumentacija **nije ishođena:**  U slučaju infrastrukturnog projekta i infrastrukturnog projekta s opremanjem od projektno-tehničke dokumentacije dostavljen je samo minimalni uvjet - idejno rješenje.  Ocjena od 0 bodova nije primjenjiva u slučaju projekta isključivog opremanja (vidi prethodnu ocjenu od 3 boda). | 0 bodova |
| 1. **Promicanje jednakih mogućnosti i socijalne uključenosti:** *Kriterij se odnosi se na razinu doprinosa provedbi mjera promicanja ravnopravnosti spolova, jednakih mogućnosti i socijalne uključenosti osjetljivih društvenih skupina i suzbijanja diskriminacije. Ocjenjivat će se na temelju broja i opisa identificiranih aktivnosti (mjera) koje promiču jednake mogućnosti i socijalnu uključenost.*   *Udio ovog kriterija u ukupnom ostvarivom broju bodova iznosi ukupno* ***10 %****.* | | |
| 5.1. Uključenost aktivnosti koje promiču pristupačnost, razumnu prilagodbu i univerzalni dizajn te info-komunikacijsku pristupačnost (iznad zakonskog minimuma) (maksimalno 4 boda) | | |
| U projektnom prijedlogu definirano je **3 ili više** aktivnosti koje promiču pristupačnost, razumnu prilagodbu i univerzalni dizajn te info-komunikacijsku pristupačnost (iznad zakonskog minimuma). | 4 bodova | Prijavni obrazac |
| U projektnom prijedlogu definirane su **1 do 2** aktivnosti koje promiču pristupačnost, razumnu prilagodbu i univerzalni dizajn te info-komunikacijsku pristupačnost (iznad zakonskog minimuma). | 2 boda |
| U projektnom prijedlogu **nije definirana nijedna** aktivnost koja promiče pristupačnost, razumnu prilagodbu i univerzalni dizajn te info-komunikacijsku pristupačnost (iznad zakonskog minimuma). | 0 bodova |
| 5.2. Uključenost aktivnosti koje doprinose jednakim mogućnostima, nediskriminaciji i socijalnoj uključenosti (maksimalno 3 boda) | | |
| U projektnom prijedlogu definirano je **3 ili više** aktivnosti koje doprinose jednakim mogućnostima, nediskriminaciji i socijalnoj uključenosti. | 3 boda | Prijavni obrazac |
| U projektnom prijedlogu definirane su **1 do 2** aktivnosti koje doprinose jednakim mogućnostima, nediskriminaciji i socijalnoj uključenosti. | 2 boda |
| U projektnom prijedlogu **nije definirana nijedna** aktivnost koje doprinose jednakim mogućnostima, nediskriminaciji i socijalnoj uključenosti. | 0 bodova |
| 5.3. Uključenost aktivnosti koje doprinose ravnopravnosti spolova (maksimalno 3 boda) | | |
| U projektnom prijedlogu definirano je **3 ili više** aktivnosti koje doprinose ravnopravnosti spolova. | 3 boda | Prijavni obrazac |
| U projektnom prijedlogu definirane su **1 do 2** aktivnosti koje doprinose ravnopravnosti spolova. | 2 boda |
| U projektnom prijedlogu **nije definirana nijedna** aktivnost koje doprinose ravnopravnosti spolova. | 0 bodova |
| 1. **Promicanje održivog razvoja:** *Kriterij se odnosi na razinu doprinosa promicanja cilja EU za očuvanjem, zaštitom i unaprjeđenjem zaštite okoliša, uključivanja dodatnih okolišnih aspekata kao što su korištenje obnovljivih izvora energije, i/ili unaprjeđenja energetske učinkovitosti i/ili smanjenja korištenja prirodnih resursa te razinu otpornosti na klimatske promjene.* *Ocjenjivat će se na temelju broja i opisa identificiranih aktivnosti (mjera) koje doprinose promicanju održivog razvoja.*   *Udio ovog kriterija u ukupnom ostvarivom broju bodova iznosi ukupno* ***5 %****.* | | |
| 6.1. Doprinos promicanju održivog razvoja (maksimalno 5 bodova) | | |
| Projekt je **jasno opisao** **2** specifične aktivnosti koje predstavljaju nadstandard u odnosu na propisane zakonske odredbe, a koje se odnose na promicanje, očuvanje, zaštitu i unaprjeđenje zaštite okoliša te uključuju aspekte promicanja korištenja obnovljivih izvora energije, i/ili unaprjeđenje energetske učinkovitosti i/ili smanjenje korištenja prirodnih resursa. | 5 bodova | Prijavni obrazac |
| Projekt je **jasno opisao** **1** specifičnu aktivnost koja predstavlja nadstandard u odnosu na propisane zakonske odredbe, a koja se odnosi na promicanje, očuvanje, zaštitu i unaprjeđenje zaštite okoliša te uključuje aspekte promicanja korištenja obnovljivih izvora energije, i/ili unaprjeđenje energetske učinkovitosti i/ili smanjenje korištenja prirodnih resursa. | 3 boda |
| Projekt **ne sadrži** specifične aktivnosti koje predstavljaju nadstandard u odnosu na propisane zakonske odredbe, a koje se odnose na promicanje, očuvanje, zaštitu i unaprjeđenje zaštite okoliša te uključuju aspekte promicanja korištenja obnovljivih izvora energije, i/ili unaprjeđenje energetske učinkovitosti i/ili smanjenje korištenja prirodnih resursa. | 0 bodova |
| **7. Opseg i snaga partnerstva:** *Kriterij se odnosi na opseg i snagu partnerstva, a ocjenjivat će se na temelju doprinosa razvoju mreže izvaninstitucijskih socijalnih usluga i/ili službi podrške u zajednici kroz partnerstvo.*  *Udio ovog kriterija u ukupnom ostvarivom broju bodova iznosi ukupno* ***5 %****.* | | |
| 7.1. Doprinosa razvoju mreže izvaninstitucijskih socijalnih usluga i/ili službi podrške u zajednici kroz partnerstvo:  7.1.1. Suradnja prijavitelja i partnera u projektnom prijedlogu jasno je opisana.  7.1.2. Partneri imaju odgovarajuća potrebna specifična znanja i vještine te iskustvo za provedbu konkretnog projekta.  (maksimalno 5 bodova) | | |
| Projektni prijedlog predviđa partnerstvo s jednim ili više partnera. **Suradnja** prijavitelja i partnera u projektnom prijedlogu **je jasno opisana**, a partneri **posjeduju** odgovarajuća specifična **znanja**, **vještine** i **iskustvo** za provedbu projektnog projekta. | 5 bodova | Prijavni obrazac  Partnerski sporazum |
| Projektni prijedlog predviđa partnerstvo s jednim ili više partnera. **Suradnja** prijavitelja i partnera u projektnom prijedlogu **nejasno je opisana**, a u projektnom prijedlogu nije moguće jasno povezati aktivnosti i troškove vezano za partnera. | 3 boda |
| Projektni prijedlog ne predviđa partnerstvo. | 0 bodova |
| **Maksimalni broj bodova koji je moguće ostvariti u okviru projektne prijave:** | **100 bodova** | |

**Minimalni broj bodova koji je potrebno ostvariti u okviru projektne prijave** je **59**.

Popis (rang-lista) projektnih prijedloga priprema se po datumu i vremenu podnošenja svakog pojedinog projektnog prijedloga.

**U slučaju kada je projektni prijedlog istodobno ocijenio pozitivno jedan ocjenjivač, a negativno drugi ocjenjivač:**

Nakon što treći ocjenjivač ocijeni projektni prijedlog, utvrđuje se je li treći ocjenjivač ocijenio projektni prijedlog ocjenom (ukupnim brojem bodova) iznad bodovnog praga ili ispod bodovnog praga.

1. Pozitivna ocjena trećeg ocjenjivača odnosno ocjena iznad bodovnog praga

Ukoliko je treći ocjenjivač ocijenio projektni prijedlog ocjenom iznad bodovnog praga nužnog za prolazak tj. pozitivno, zaključuje se da su dva od tri ocjenjivača ocijenila projektni prijedlog iznad bodovnog praga tj. pozitivno. Za taj se projektni prijedlog utvrđuje broj bodova na način da se izračuna prosjek bodova koje su dodijelili ocjenjivači koji su projektni prijedlog ocijenili pozitivno, dok se ocjena ocjenjivača koji je projektni prijedlog ocijenio ispod bodovnog praga tj. negativno ne računa.

1. Negativna ocjena trećeg ocjenjivača odnosno ocjena ispod bodovnog praga

Ukoliko je treći ocjenjivač ocijenio projektni prijedlog ocjenom ispod bodovnog praga tj. negativno, projektni prijedlog isključuje se iz postupka dodjele bespovratnih sredstava. Za navedeni projektni prijedlog broj bodova utvrđuje se na način da se izračuna prosjek bodova dodijeljenih od dva ocjenjivača koji su projektni prijedlog ocijenili ispod bodovnog praga tj. negativno, dok se ocjena ocjenjivača koji je projektni prijedlog ocijenio iznad bodovnog praga tj. pozitivno ne računa.

**U slučajevima u kojima se može ili mora uvesti treći ocjenjivač (kada je razlika u bodovima 15%-20%, odnosno iznad 20%, a prva dva ocjenjivača su projektni prijedlog ocijenila pozitivno odnosno iznad bodovnog praga)**:

Primjenjuje se procedura na način da se mišljenje trećeg ocjenjivača uzima kao dodatno, a ne samostalno mišljenje. Prosjek bodova se u tom slučaju izračunava na temelju prosjeka ocjena sva tri ocjenjivača.

### Provjera prihvatljivosti troškova

Prihvatljivost troškova provodi se provjerom usklađenosti proračuna projektnog prijedloga s kriterijima prihvatljivosti troškova primjenjujući Kontrolnu listu za provjeru prihvatljivosti troškova (Prilog 5.).

Prilikom provjere prihvatljivosti troškova, Prijavitelj je obvezan na zahtjev SAFU-a dostaviti dodatne informacije, podatke i/ili dokumentaciju, te ako ne dostavi zatraženo ili ne dostavi u za to ostavljenom roku, ili pak ne osigura biti ili odbija biti na raspolaganju za komunikaciju u navedenom pogledu, **troškovi se smatraju neprihvatljivima i uklanjaju iz proračuna projektnog prijedloga**.

Ispravci proračuna poduzimaju se u opsegu u kojemu se ne utječe na rezultate prethodnih faza dodjele odnosno kojim se ne mijenjaju aktivnosti za koje je tijekom provjere prihvatljivosti projekta i aktivnosti te ocjene kvalitete utvrđeno da su prihvatljive, opseg i ciljevi predloženog projektnog prijedloga te **ne mogu dovesti do povećanja iznosa bespovratnih sredstava koji se dodjeljuju Prijavitelju i postotka sufinanciranja u odnosu na ono što je zahtijevano projektnim prijedlogom**.

### Donošenje odluke o financiranju i završetak postupka dodjele

U odnosu na pojedini projektni prijedlog, koji je udovoljio svim prethodno navedenim kriterijima postupka dodjele, postupak dodjele završava donošenjem odluke o financiranju.

Odluku o financiranju donosi čelnik MRRFEU-a.

Ako se nakon donošenja odluke o financiranju utvrdi da projektni prijedlog, u odnosu na koji je donesena odluka o financiranju, ne udovoljava svim uvjetima postupka dodjele, MRRFEU će u svako doba ukidanjem staviti izvan snage odluku o financiranju. Na akt kojim se odluka o financiranju ukida Prijavitelj ima pravo izjaviti pravni lijek.

## 8.3. Ostale odredbe vezane uz provedbu postupka dodjele

### 8.3.1. Obavještavanje prijavitelja

Prijavitelj se o rezultatima postupka dodjele obavještava odlukom o statusu projektnog prijedloga i/ili odlukom o financiranju (ako se tijekom postupka prijavitelj po prvi puta obavještava dostavljanjem odluke o financiranju). S obzirom na to da se postupak dodjele provodi kroz jednu objedinjenu fazu, kao pravilo se primjenjuje to da se Prijavitelj obavještava o statusu projektnog prijedloga samo jednom na kraju provedbe aktivnosti / pod-faza 1.-3. Međutim, moguće je Prijavitelju poslati više obavijesti kojim ga se obavještava o napretku postupka dodjele u odnosu na njegov projektni prijedlog, bilo na zahtjev samog Prijavitelja ili ako to ocjeni potrebnim SAFU.

Odluku o statusu projektnog prijedloga donosi čelnik SAFU-a.

### 8.3.2. Osiguranje dostupnosti informacija o postupku dodjele

Primjenjuje se Zakon o pravu na pristup informacijama (Narodne novine, br. 25/13, 85/15 i 69/22). Zahtjevi prijavitelja za dostavom informacija ne utječu na postupak dodjele.

### 8.3.3. Pojašnjenja tijekom postupka dodjele

Postupak pojašnjavanja provodi se uvažavajući načelo jednakog postupanja i razmjernosti.

Postupak pojašnjavanja ne bi se trebao provoditi ako zahtijevane aktivnosti nisu razmjerne cilju koji se nastoji postići. PT ima pravo isključiti projektni prijedlog iz postupka dodjele ako potrebni dokumenti/podaci nedostaju, ako nisu potpuni, ili ako na zahtjev nije dostavljeno pojašnjenje unutar zadanog roka.

Prilikom provjere prihvatljivosti troškova prijavitelj je obvezan na zahtjev PT dostaviti dodatne informacije, podataka i/ili dokumentaciju, te ako ne dostavi zatraženo ili ne dostavi u za to ostavljenom roku, ili pak ne osigura biti ili odbija biti na raspolaganju za komunikaciju u navedenom pogledu, troškovi se smatraju neprihvatljivima i uklanjaju iz proračuna projektnog prijedloga.

Projektni prijedlog koji ne udovoljava uvjetima Poziva isključuje se iz postupka dodjele.

Nakon što su svi projektni prijedlozi ocijenjeni, priprema se popis (rang-listu) projektnih prijedloga, koja uključuje i rezervnu listu.

# Povlačenje projektnog prijedloga

Prijavitelj može povući svoj projektni prijedlog iz postupka dodjele do trenutka potpisivanja ugovora i to pisanom obaviješću upućenom SAFU. Povlačenje projektnog prijedloga smatra se završetkom postupka dodjele, bez potrebe donošenja posebnog akta.

# Sklapanje ugovora

Prijavitelj je obvezan bez odgađanja, po pozivu UT-a i u roku koji UT odredi sklopiti ugovor. Ugovor potpisuju UT, PT 2, Prijavitelj (Korisnik) te sektorski nadležno tijelo. Prijavitelju se dostavljaju četiri potpisana primjerka koje potpisuje te nakon potpisivanja dostavlja tri primjerka UT-u, a jedan primjerak zadržava za sebe. Ako Prijavitelj ne postupi na opisani način, odnosno u zadanom roku, smatra se da je od sklapanja ugovora odustao. Ako je Prijavitelj zapirimo izvornike ugovora na potpis te je od sklapanja ugovora odustao, obvezan je iste vratiti UT-u, bez odgađanja.

U skladu sa zahtjevom UT-a, Prijavitelj je obvezan dostaviti izjavu kojom potvrđuje da u odnosu na podatke dostavljene u projektnom prijedlogu:

- nisu nastupile okolnosti koje utječu ili mogu utjecati na ispravnost postupka dodjele ili samu dodjelu bespovratnih sredstava i

- da su provedbeni kapaciteti korisnika nepromijenjeni.

# Prigovori

**Prigovor u postupku odabira operacija/projekata** izjavljuje se u skladu sa sljedećim pravilima:

Prijavitelj može na odluku o statusu projektnog prijedloga te odluku o financiranju izjaviti prigovor čelniku Upravljačkog tijela, odnosno ministru regionalnoga razvoja i fondova Europske unije:

1. ako smatra da je tijekom postupka odabira operacija/projekata (postupka dodjele bespovratnih sredstava – u tekstu se rabi termin postupak odabira operacija/projekata) postupanjem ili propuštanjem postupanja nadležnog tijela njegov projektni prijedlog neosnovano isključen iz postupka odabira operacija/projekata

2. u slučaju kada njegov projektni prijedlog nije isključen iz postupka odabira operacija/projekata, ako smatra da nadležno tijelo tijekom tog postupka nije postupilo u skladu s pravilima poziva.

U prigovoru se ne mogu iznositi nove činjenice i novi dokazi u odnosu na postupak odabira operacija/projekata.

Prigovor se može izjaviti u roku 15 dana od dana primitka odluke o statusu projektnog prijedloga, odnosno odluke o financiranju.

Prigovor na pojedinu odluku o statusu projektnog prijedloga, odnosno odluku o financiranju ne odgađa postupanje nadležnih tijela po Pozivu te na dodjeljivanje sredstava u okviru Poziva.

Prijavitelj se može odreći prava na prigovor u pisanom obliku od dana primitka odluke o statusu projektnog prijedloga, odnosno odluke o financiranju do dana isteka roka za izjavljivanje prigovora.

Prijavitelj može odustati od prigovora sve do otpreme rješenja o prigovoru.

Kad prijavitelj odustane od izjavljenog prigovora, postupak u povodu prigovora obustavit će se rješenjem.

Odricanje ili odustanak od prigovora ne mogu se opozvati.

Rješenje o prigovoru donosi čelnik Upravljačkog tijela, odnosno ministar regionalnoga razvoja i fondova Europske unije u roku 30 dana od dana zaprimanja prigovora, na temelju prijedloga nadležne ustrojstvene jedinice Upravljačkog tijela.

Nadležna ustrojstvena jedinica Upravljačkog tijela može, po potrebi, u postupak rješavanja po izjavljenom prigovoru ili više njih, uključiti i druge osobe, kao što su stručnjaci u određenom području.

O izjavljenom prigovoru u Upravljačkom tijelu rješava nadležna ustrojstvena jedinica koja predlaže odluku o izjavljenom prigovoru čelniku tijela.

U slučaju kada je Upravljačko tijelo ujedno i korisnik okviru Programa, o izjavljenom prigovoru rješava čelnik tijela, na prijedlog nadležne ustrojstvene jedinice te u tom slučaju on obavlja ulogu sustava Programa (u nastavku teksta se za sve navedene slučajeve (ustrojstvena jedinica Upravljačkog tijela/službena osoba/čelnik tijela) dalje rabi termin Upravljačko tijelo). U ovoj situaciji obavezno se moraju razdvojiti funkcije između korisnika i sustava programa na razini osobe.

U svakom slučaju, osoba koja sudjeluje u postupku rješavanja po izjavljenom prigovoru se izuzima iz postupka ako je:

- s prijaviteljem, partnerom ili korisnikom (podnositeljem prigovora) ili osobom ovlaštenom za zastupanje prijavitelja ili korisnika u bliskom osobnom odnosu i to srodnik po krvi u uspravnoj liniji, u pobočnoj liniji do četvrtog stupnja zaključno, bračni drug ili srodnik po tazbini do drugog stupnja zaključno, i po prestanku braka

- prijavitelj, partner ili korisnik, suovlaštenik, suobveznik, ili osoba ovlaštena za zastupanje prijavitelja ili korisnika

- s prijaviteljem, partnerom, korisnikom ili osobom ovlaštenom za zastupanje prijavitelja, odnosno korisnika u odnosu skrbnika, posvojenika ili posvojitelja.

Upravljačko tijelo ispitat će je li prigovor dopušten, pravodoban i izjavljen od ovlaštene osobe.

Ako prigovor nije dopušten ili pravodoban ili izjavljen od ovlaštene osobe, odbacit će se rješenjem.

Kad Upravljačko tijelo utvrdi da je prigovor dopušten, pravodoban i izjavljen od ovlaštene osobe, navodi prigovora razmotrit će se te će se ispitati odluka o statusu projektnog prijedloga, odnosno odluka o financiranju koja se prigovorom pobija.

O osnovanosti prigovora rješava se na temelju činjenica utvrđenih u postupku donošenja odluke o statusu projektnog prijedloga, odnosno odluke o financiranju.

Kad Upravljačko tijelo ocijeni da je prigovor osnovan jer u postupku donošenja odluke o statusu projektnog prijedloga, odnosno odluke o financiranju činjenice nisu u potpunosti utvrđene ili su pogrešno utvrđene ili je nadležno tijelo pogrešno primijenilo odredbe poziva ili drugih propisa, Upravljačko tijelo će rješenjem usvojiti prigovor i:

* ukinuti pobijanu odluku o statusu projektnog prijedloga, odnosno odluku o financiranju te će naložiti nadležnom tijelu da ponovno razmotri projektni prijedlog i odluči o njegovom statusu, obrazlažući u kojem dijelu i zbog kojih razloga je postupak potrebno upotpuniti odnosno o kojim je odredbama poziva ili drugih propisa potrebno voditi računa (rješavajući o prigovoru na odluku o statusu projektnog prijedloga, odnosno odluku o financiranju)
* poništiti ako to zahtijeva priroda stvari i posljedice koje nastaju poništenjem.

U rješenju kojim se usvaja prigovor i ukida, odnosno poništava odluka o statusu projektnog prijedloga, umjesto naloga nadležnom tijelu za provođenjem ponovljenog postupka, ili ako je nadležno tijelo Upravljačko tijelo, može se, odnosno utvrditi će se da će odluku o statusu projektnog prijedloga donijeti Upravljačko tijelo.

Kada se ocijeni da su u postupku donošenja odluke o statusu projektnog prijedloga, odnosno odluke o financiranju činjenice potpuno i pravilno utvrđene te da je nadležno tijelo pravilno primijenilo odredbe poziva ili drugih pravila, rješenjem će se odbiti prigovor kao neosnovan.

Protiv rješenja čelnika Upravljačkog tijela o izjavljenom prigovoru može se pokrenuti upravni spor pred nadležnim upravnim sudom.

Prigovor se podnosi putem pošte ili ovlaštenog pružatelja poštanskih usluga na adresu Ministarstvo regionalnoga razvoja i fondova Europske unije, Miramarska cesta 22, Zagreb.

Prigovor se podnosi predajom pismena neposredno u službenom prijamnom uredu Upravljačkog tijela, s potvrdom o zaprimanju, na adresu: Ministarstvo regionalnoga razvoja i fondova Europske unije, Miramarska cesta 22, Zagreb.

Smatra se da je prigovor podnesen u roku ako je prije isteka roka zaprimljen u tijelu kojem je trebao biti predan. Datum predaje neposredno u pisanom obliku u prijamni ured Upravljačkog tijela i datum predaje pošti preporučeno smatra se datumom predaje Upravljačkom tijelu. Kad je prigovor upućen poštom preporučeno ili predan ovlaštenom pružatelju poštanskih usluga, dan predaje pošti, odnosno ovlaštenom pružatelju poštanskih usluga smatra se danom predaje tijelu kojem je upućeno.

Prigovor mora biti razumljiv i sadržavati sve što je potrebno da bi se po njemu moglo postupiti, osobito naziv tijela kojem se upućuje, naznaku odluke na koju se izjavljuje naziv / ime i prezime, OIB te adresu prijavitelja, ime i prezime te adresu osobe po zakonu ili punomoći ovlaštene za zastupanje, OIB, naziv i referentni broj poziva, razloge izjavljivanja prigovora, potpis prijavitelja, ili osobe po zakonu ili punomoći ovlaštene za njihovo zastupanje. Prigovoru mora biti priložena punomoć kao ovlast za zastupanje i dokumentacija kojom se dokazuju navodi iznijeti u prigovoru.

Ako prigovor sadrži nedostatak koji onemogućuje postupanje po prigovoru, odnosno ako je nerazumljiv ili nepotpun, prijavitelja će se na to upozoriti i odredit će se rok u kojem je nedostatak potrebno otkloniti, uz upozorenje da ako se nedostaci ne otklone, ne otklone u zadanom roku, prigovor se neće uzeti u razmatranje i rješenjem se odbacuje.

Prijavitelju, u odnosu na kojeg je u postupku odabira operacija/projekata utvrđeno da mu mogu biti dodijeljena bespovratna sredstva, nadležno tijelo nudi potpisivanje izjave o odricanju od prava na prigovor. Pri tome, prijavitelju će se pojasniti razlozi postojanja takve mogućnosti, posebice prednosti u odnosu na njegova prava (potpisivanje ugovora prije isteka roka mirovanja).

U skladu s načelom jednakog postupanja, potpisivanje predmetne izjave omogućava se svakom prijavitelju u odnosu na kojega su za navedeno ispunjene pretpostavke.

NAPOMENA: U rok koji je ovim Uputama određen kao rok trajanja Poziva ne uračunava se rok mirovanja koji obuhvaća razdoblje unutar kojeg se prijavitelju dostavlja odluka o statusu projektnog prijedloga, te rok u kojem prijavitelj može izjaviti prigovor. Ako je prigovor izjavljen, u rok koji je ovim Uputama određen kao rok trajanja Poziva ne uračunava se rok u kojem se po prigovoru rješava.

ADRESA UPRAVLJAČKOG TIJELA: Ministarstvo regionalnoga razvoja i fondova Europske unije, Miramarska cesta 22, 10 000, Zagreb

# Pritužbe na Fondove

Pritužba na Fondoveširi je pojam u odnosu na prigovore te osim prigovora obuhvaća sve ostale pritužbe sukladno članku 69. stavku 7. Uredbe (EU) 2021/1060.Na pritužbe se primjenjuju sljedeća pravila:

O pritužbi na Fondove koja ne predstavlja prigovor u skladu s ovim Pozivom, čelnik tijela, odnosno ministar regionalnoga razvoja i fondova Europske unije donosi rješenje u roku 15 dana od dana zaprimanja pritužbe. Na podnošenje, odnosno zaprimanje pritužbe primjenjuju se odredbe koje se primjenjuju na prigovor.

Ako se radi o pritužbi koja po sadržaju predstavlja zahtjev za pojašnjenjem, ili je općenito takve naravi da ne zahtjeva donošenje rješenja, čelnik tijela odnosno ministar regionalnoga razvoja i fondova Europske unije rješava na drugi odgovarajući način (primjerice upućivanjem službenog pojašnjenja).

# Zaštita osobnih podataka

Zaštita osobnih podataka temelji se na Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), te odredbama Zakona o provedbi Opće uredbe o zaštiti podataka („Narodne novine“, broj 42/18).

Pravna osnova za obradu osobnih podataka prikupljenih u svrhu prijave i identifikacije, izrade i podnošenja projektnog prijedloga, provedbe postupka dodjele bespovratnih sredstava je sklapanje i izvršavanje ugovora u skladu s točkom b) stavka 1. članka 6. Opće uredbe o zaštiti osobnih podataka. Također, obrada osobnih podataka iz svih utvrđenih svrha nužna je radi poštivanja pravnih obveza voditelja obrade u skladu s točkom c) stavka 1. članka 6. Opće uredbe o zaštiti osobnih podataka te radi izvršavanja zadaće od javnog interesa i pri izvršavanju službene ovlasti voditelja obrade u skladu s točkom e) stavka 1. članka 6. Opće uredbe o zaštiti osobnih podataka.

Kategorije ispitanika:

1. Prijavitelj na postupke dodjele bespovratnih sredstava i korisnik ugovora o dodjeli bespovratnih sredstava

2. Osoba ovlaštena za zastupanje prijavitelja, odnosno korisnika

3. Službena osoba koja obavlja poslove pripreme, praćenja i upravljanja postupcima dodjele bespovratnih sredstava i provedbe ili praćenja ugovora o dodjeli bespovratnih sredstava

4. Osoba koja je posebno ovlaštena za sudjelovanje u pojedinim postupcima dodjele (primjerice vanjski stručnjak)

5. Partneri prijavitelja, odnosno partneri korisnika u postupku dodjele bespovratnih sredstava odnosno odabira operacija/projekata i provedbi ugovora o dodjeli bespovratnih sredstava

6. Osoba ovlaštena za zastupanje partnera prijavitelja, odnosno partnera korisnika

7. Osobe koje su u projektnom prijedlogu/prijavi navedene kao sudionici u provedbi projekta, odnosno sudjeluju u provedbi projekta

8. Stvarni vlasnici prijavitelja i partnera prijavitelja i stvarni vlasnici korisnika i partnera korisnika kako su definirani Zakonom o sprječavanju pranja novca i financiranja terorizma (Narodne novine broj 108/17, 39/19 i 151/22).

Ispitanicima se smatraju i druge osobe kako je to navedeno u obavijesti o obradi osobnih podataka koja pruža detaljniji prikaz obrade osobnih podataka u informacijskom sustavu.

Ne obrađuju se posebne kategorije osobnih podataka, a kategorije osobnih podataka koji se prikupljaju i obrađuju u okviru projektnog prijedloga i operacije/projekta te ugovora o dodjeli bespovratnih sredstava su:

* podaci prijavitelja, odnosno korisnika te partnera prijavitelja, odnosno partnera korisnika
  + identifikacijski podaci: ime, prezime, OIB
  + kontakt podaci: adresa, adresa e-pošte, broj mobitela, ako je naveden
* podaci osobe ovlaštene za zastupanje prijavitelja, odnosno korisnika te partnera prijavitelja, odnosno partnera korisnika
  + identifikacijski podaci: ime, prezime, OIB
  + kontakt podaci: adresa, adresa e-pošte, broj mobitela, ako je naveden
  + ostali podaci kojima se utvrđuje ovlaštenost fizičke osobe za zastupanje, podaci o zaposlenju, radni status te ostali podatci koji su u skladu Pozivom i ugovorom o dodjeli bespovratnih sredstava neophodni za obavljanje uloge ovlaštene osobe
* podaci službene osobe koja obavlja poslove pripreme, praćenja i upravljanja postupcima dodjele bespovratnih sredstava i provedbe ili praćenja ugovora o dodjeli bespovratnih sredstava
  + identifikacijski podaci: ime, prezime, OIB
  + kontakt podaci: adresa e-pošte, broj mobitela, ako je naveden
  + podaci o zaposlenju, radni status te ostali uvjeti neophodni za obavljanje uloge službene osobe
* podaci osobe koja je posebno ovlaštena za sudjelovanje u pojedinim postupcima dodjele (primjerice vanjski stručnjak)
  + identifikacijski podaci: ime, prezime, OIB
  + kontakt podaci: adresa, adresa e-pošte, broj mobitela
  + podaci o zaposlenju, radni status te ostali uvjeti neophodni za obavljanje radnji u postupcima dodjele
* podaci osobe koje su u projektnom prijedlogu/prijavi navedene kao sudionici u provedbi projekta, odnosno sudjeluju u provedbi projekta
  + identifikacijski podaci: ime, prezime, OIB
  + ostali podaci: plaća te ostali podaci koji se dostavljaju u postupku dodjele bespovratnih sredstava i/ili u postupku izvršavanja ugovora o dodjeli bespovratnih sredstava u skladu s Pozivom i/ili ugovorom o dodjeli bespovratnih sredstava.

Ostali podaci i detaljnije informacije o obradi u informacijskom sustavu, navedeni su u obavijesti o obradi osobnih podataka koja je navedena na gore citiranoj poveznici.

Osobni podaci prikupljaju se i obrađuju u svrhu prijave i identifikacije, izrade i podnošenja projektnog prijedloga, provedbe postupka dodjele bespovratnih sredstava, sklapanja i izvršavanja ugovora, provedbe revizije postupaka odabira, postupaka dodjele bespovratnih sredstava i izvršavanja ugovora o dodjeli bespovratnih sredstava te u svrhu provođenja vrednovanja provedbe programa iz područja konkurentnosti i kohezije u financijskom razdoblju 2021. - 2027. Ako se takvi podatci ne pruže, posljedica je nemogućnost sudjelovanja u postupku dodjele bespovratnih sredstava i sklapanja ugovora o dodjeli bespovratnih sredstava.

Navedeni osobni podaci se mogu razmjenjivati:

* između tijela sustava upravljanja i kontrole korištenja sredstava programa iz područja konkurentnosti i kohezije u financijskom razdoblju 2021. - 2027. koja su nadležna za specifični cilj iz kojeg se projekt sufinancira (uključuje PT 1, PT 2 te KT i UT- za sve specifične ciljeve navedenog programa)
* između tijela sustava upravljanja i kontrole korištenja sredstava programa iz područja konkurentnosti i kohezije u financijskom razdoblju 2021. - 2027. koja su nadležna za specifični cilj iz kojeg se projekt sufinancira (uključuje PT 1 i PT 2 te KT i UT- za sve specifične ciljeve navedenog programa) te sektorski nadležnog tijela, odnosno tijela državne uprave iz članka 6. stavaka 3. Uredbe VRH
* između tijela sustava upravljanja i kontrole korištenja sredstava programa iz područja konkurentnosti i kohezije u financijskom razdoblju 2021. - 2027. koja su nadležna za specifični cilj iz kojeg se projekt sufinancira (uključuje PT 1 i PT 2 te KT i UT- za sve specifične ciljeve navedenog programa) i tijela koja su ovlaštena provoditi reviziju (Tijelo za reviziju iz članka 5. Uredbe VRH, Europska komisija, Europski revizorski sud, OLAF, EPPO i drugi revizor kojeg su ta tijela za navedeno ovlastila) te Tijelom nadležnim za računovodstvenu funkciju iz članka 4. Uredbe VRH.
* između tijela sustava upravljanja i kontrole korištenja sredstava programa iz područja konkurentnosti i kohezije u financijskom razdoblju 2021. - 2027. koja su nadležna za specifični cilj iz kojeg se projekt sufinancira (uključuje PT 1 i PT 2 te KT i UT- za sve specifične ciljeve navedenog programa) te osoba koje su ta tijela angažirala/ovlastila za izvršenje usluga vezano uz potrebu ili obvezu obavljanja aktivnosti u okviru njihovih funkcija.

Svaki od navedenih primatelja osobnih podataka ima pristup samo onim podacima za koje je nadležan prema Uredbi o tijelima u sustavu upravljanja i kontrole za provedbu programa iz područja konkurentnosti i kohezije za financijsko razdoblje 2021. - 2027. („Narodne novine“, broj 96/22, 35/24) i ugovoru o dodjeli bespovratnih sredstava i primjenjivim pravilima Unije. Tijela jave vlasti koja mogu primiti osobne podatke u okviru određene istrage u skladu s pravom Unije ili države članice ne smatraju se primateljima, a obrada tih osobnih podataka obavlja se u skladu s primjenjivim pravilima zaštite osobnih podataka, prema svrhama obrade.

Podaci Ministarstva regionalnoga razvoja i fondova Europske unije kao voditelja obrade: Miramarska 22, 10 000 Zagreb, OIB: 69608914212, kontakt tel.: 01 6400 600.

Kontakt podaci službenika za zaštitu podataka: [ouzp@mrrfeu.hr](mailto:ouzp@mrrfeu.hr).

Pristup osobnim podacima je ograničen samo na osobe koje obavljaju poslove za koje je pristup osobnim podacima nužan.

Nad osobnim podacima ne provodi se dodatna obrada i profiliranje već se podaci, provjeravaju automatizirano (u slučaju povezanih registara s informacijskim sustavom) i ručno. Ispitanik nema pravo da se na njega ne odnosi odluka koja se temelji isključivo na automatiziranoj obradi s obzirom da je donošenje navedene odluke potrebno za sklapanje i/ili izvršavanje ugovora o dodjeli bespovratnih sredstava.

Prava u zaštiti osobnih podataka:

* pravo na pristup svojim osobnim podacima koje obuhvaća pravo zahtijevati potvrdu obrađuju li se osobni podatci koji se odnose na njega te, ako se takvi podatci obrađuju, pravo zahtijevati pristup osobnim podacima i informacije o obradi, kao i pravo dobiti kopiju osobnih podataka koji se obrađuju. Za sve dodatne kopije koje zatraži ispitanik može se naplatiti razumna naknada administrativnih troškova.
* pravo na ispravak netočnih i nadopunu nepotpunih osobnih podataka koji se na njega odnose
* pravo na brisanje osobnih podataka koji se na njega odnose, ako takvi podaci više nisu nužni u odnosu na svrhe za koje su prikupljeni ili na drugi način obrađeni, ako su nezakonito obrađeni, ili nakon isteka roka čuvanja podataka
* pravo na ograničenje obrade osobnih podataka koji se na njega odnose, ako ispitanik osporava točnost osobnih podataka, na razdoblje kojem se voditelju obrade omogućuje provjera točnosti osobnih podataka, ako je obrada nezakonita i ispitanik se protivi brisanju osobnih podataka te umjesto toga traži ograničenje njegove uporabe, ako voditelj obrade više ne treba podatke za potrebe obrade, ali ih ispitanik traži radi postavljanja, ostvarivanja ili obrane pravnih zahtjeva.
* pravo uložiti prigovor u slučaju svoje posebne situacije na obradu osobnih podataka koji se na njega odnose u skladu s točkom e) stavka 1. članka 6. Opće uredbe o zaštiti osobnih podataka i ako se osobni podatci obrađuju u svrhe znanstvenog ili povijesnog istraživanja ili u statističke svrhe, osim ako je obrada nužna za provođenje zadaće koja se obavlja zbog javnog interesa.
* pravo podnijeti pritužbu odnosno zahtjev za utvrđivanje povrede prava Agenciji za zaštitu osobnih podataka sukladno odredbama Zakona o provedbi Opće uredbe o zaštiti podataka.

Prava se mogu ostvariti podnošenjem zahtjeva za ostvarivanjem prava na obrascu zahtjeva za

ostvarivanje prava ispitanika dostupnom na mrežnim stranicama na kontakt adrese službenika za zaštitu osobnih podataka.

Upravljačko tijelo i Posredničko tijelo/Sektorski nadležno tijelo dužno je na zahtjev ispitanika odgovoriti bez nepotrebnog odgađanja, a najkasnije u roku od mjesec dana od dana primitka zahtjeva, pri čemu se navedeni rok može produljiti za dodatna dva mjeseca, uzimajući u obzir složenost i broj zahtjeva. O produljenju roka i razlozima za produljenje ispitanike se obavještava bez odgode. Ako nadležno tijelo ne postupi po zahtjevu ispitanika bez odgode i najkasnije mjesec dana od dana primitka zahtjeva, izvješćuje ispitanika o razlozima zbog kojih nije postupio i o mogućnosti podnošenja pritužbe nadzornom tijelu i traženja pravnog lijeka.

Sve informacije koje se ispitanicima pružaju u odnosu na zahtjeve za ostvarivanjem prava pružaju se bez naknade, ali ako nadležno tijelo (UT/PT/SNT) zaprima neutemeljene ili pretjerane zahtjeve istog ispitanika, posebice ako se učestalo ponavljaju, zadržava pravo naplatiti razumnu naknadu administrativnih troškova nastalih prilikom pružanja informacija i postupanja po zahtjevu ili odbiti postupiti po zahtjevu.

U slučaju povrede osobnih podataka, o kojoj ima neposrednih saznanja ili o kojoj je obaviješteno, a koja će vjerojatno prouzročiti visok rizik za prava i slobode pojedinaca, Upravljačko tijelo je u obvezi obavijestiti ispitanika o povredi osobnih podataka sukladno članku 34. Opće uredbe. O svakom ispravku, brisanju osobnih podataka ili ograničenju obrade provedenom u ostvarivanju prava ispitanika, Upravljačko tijelo ili Posredničko tijelo/Sektorski nadležno tijelo obavještava primatelje kojima su otkriveni osobni podaci osim ako se to pokaže nemogućim ili zahtijeva nerazmjeran napor. Ostvarivanje prava ispitanika može biti ograničeno ili isključeno, ako bi takvo postupanje bilo u suprotnosti s pravnom obvezom voditelja obrade koja proizlazi iz propisa Republike Hrvatske ili propisa Europske unije, ili ako bi to bilo nemoguće radi zaštite javnog interesa Republike Hrvatske, čuvanja profesionalne tajne ili zbog izvršavanja službene ovlasti voditelja obrade.

Osobni podaci čuvaju se dok za navedeno postoji svrha, a najdulje deset godina nakon zatvaranja programa iz područja konkurentnosti i kohezije u financijskom razdoblju 2021. - 2027.

Zahtjev za utvrđenje povrede prava se podnosi nadzornom tijelu (Agencija za zaštitu osobnih podataka).

# Obrasci i prilozi

## Obrasci koji su sastavni dio Poziva

* Obrazac 1. Prijavni obrazac (popunjava se elektronički, obrazac je dostupan u sustavu eKohezija na poveznici https://ekohezija.gov.hr/MIS/Account/Login)
* Obrazac 2. Izjava prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele
* Obrazac 2.a Izjava prijavitelja o osiguranim sredstvima
* Obrazac 2.b Izjava partnera o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele.
* Obrazac 3. Izjava partnera korisnika
* Obrazac 4. Troškovnik s referencama

## Prilozi koji su sastavni dio Poziva

* Prilog 1. Nacrt Ugovora o dodjeli bespovratnih sredstava
* Prilog 2. Opći uvjeti koji se primjenjuju na projekte financirane iz Programa Konkurentnost i kohezija 2021. – 2027.
* Prilog 3. Pravila o financijskim ispravcima
* Prilog 4. Administrativna provjera i provjera prihvatljivosti
* Prilog 5. Kontrolna lista za provjeru prihvatljivosti troškova
* Prilog 6. Metodologija izračuna jediničnog troška za potrebe utvrđivanja izravnih troškova osoblja
* Prilog 7. Obrazac za ocjenjivanje kvalitete
* Prilog 8. Metodologija za određivanje financijskih korekcija zbog neostvarenja pokazatelja
* Prilog 9. Zaštita osobnih podataka
* Prilog 10. Upute za popunjavanje Prijavnog obrasca
* Prilog 11. Upute za izradu Procjene otpornosti na klimatske promjene
* Prilog 12. Pravila o provedbi postupaka nabava za NOJN

## Dodatni prilozi koji služe kao ilustrativni prikaz obrazaca koji će se koristiti tijekom ugovaranja i provedbe

* Obrazac plana nabave
* Obrazac zahtjeva za plaćanje predujma
* Obrazac zahtjeva za nadoknadu sredstava
* Obrazac završnog izvješća korisnika
* Obrazac izvješća nakon provedbe projekta
* Izjava prijavitelja o odricanju prava na prigovor.

1. <https://eur-lex.europa.eu/legal-content/HR/TXT/PDF/?uri=CELEX:32019L0882> [↑](#footnote-ref-2)
2. <https://eufondovi.gov.hr/eu-fondovi/program-konkurentnost-i-kohezija-2021-2027/> [↑](#footnote-ref-3)
3. U skladu s člancima 59. i 60. Tehničkog propisa u kojima piše da isti stupa na snagu 28. lipnja 2025. za projektne prijedloge koji se podnose do tog datuma, vrijede odredbe Pravilnika o osiguranju pristupačnosti građevina osobama s invaliditetom i smanjene pokretljivosti (NN 78/13). [↑](#footnote-ref-4)
4. <https://eur-lex.europa.eu/legal-content/HR/TXT/HTML/?uri=OJ:C:2021:373:FULL&from=EN> [↑](#footnote-ref-5)
5. Zakon o potvrđivanju Konvencije o pravima osoba s invaliditetom i Fakultativnog protokola uz Konvenciju o pravima osoba s invaliditetom (NN 6/2007) [↑](#footnote-ref-6)
6. <https://www.soih.hr/pdf/knowledge_bases/opi_komentari_un_000.pdf> [↑](#footnote-ref-7)
7. https://eur-lex.europa.eu/legal-content/HR/TXT/PDF/?uri=CELEX:32019L0882 [↑](#footnote-ref-8)
8. <https://eufondovi.gov.hr/eu-fondovi/program-ucinkoviti-ljudski-potencijali-2021-2027/> [↑](#footnote-ref-9)
9. https://www.zakon.hr/z/239/Zakon-o-regionalnom-razvoju-Republike-Hrvatske [↑](#footnote-ref-10)
10. Misli se na državni proračun ili proračun JLP(R)S. [↑](#footnote-ref-11)
11. Misli se na državni proračun ili proračun JLP(R)S. [↑](#footnote-ref-12)
12. Ako smatra da neka država članica nije ispunila neku obvezu temeljem Ugovora, Europska komisija o tom predmetu, nakon što je dotičnoj državi dala priliku da se očituje, daje obrazloženo mišljenje. Ako dotična država ne postupi u skladu s mišljenjem u roku koji odredi Komisija, Komisija taj predmet može uputiti Sudu Europske unije. [↑](#footnote-ref-13)
13. Rješenje se mora odnositi na sve čestice u obuhvatu zahvata, bilo navedeno opisno (opis projekta u glavnom projektu) ili izrijekom specificirani zahvati po svim česticama. [↑](#footnote-ref-14)
14. Informacije i dokumenti vezani uz pravila komunikacije, transparentnosti i vidljivosti nalaze se na portalu EU fondovi (<https://eufondovi.gov.hr/komunikacija-informiranje-i-vidljivost-eu-projekata-u-razdoblju-2021-2027>). [↑](#footnote-ref-15)
15. U skladu s odredbama Uredbe 1060/2021 prijavitelji/korisnici su obavezni provesti/osigurati (radi se o minimalnim zahtjevima u pogledu vidljivosti, no prijavitelji mogu uključiti druge aktivnosti kako je navedeno ranije):

    - postavljanje trajne ploče ili reklamne panoa na mjestima koja su jasno vidljiva javnosti, uz prikazivanje amblema Unije u skladu s tehničkim svojstvima utvrđenima u Prilogu IX. Uredbe 1060/2021, čim započne fizička provedba operacija koje uključuju fizička ulaganja ili je ugrađena kupljena oprema (za sve projekte veće od 500.000 eura),

    - upotrebljavanje amblema Unije u skladu s Prilogom IX. Uredbe 1060/2021 u skladu s Vodičem <https://commission.europa.eu/system/files/2021-05/euemblem-rules_hr_0.pdf>,

    - postavljanje na službenoj internetskoj stranici i društvenim medijima kratki opis operacije, ciljeve i rezultate, uz isticanje financijske potpore Unije (čl 50. Uredbe 1060/2021),

    - stavljanja izjave „Financira Europska unija” ili „Sufinancira Europska unija” na sve komunikacijske materijale za javnost i sudionike, a izjava uvijek mora biti potpuna i mora se nalaziti pored amblema (čl 50. Uredbe 1060/2021). <https://commission.europa.eu/system/files/2021-05/eu-emblem-rules_hr_0.pdf> [↑](#footnote-ref-16)
16. Informacije o komunikaciji operacija od strateške važnosti nalaze se u Vodiču za komunikaciju Operacija od strateške važnosti (<https://eufondovi.gov.hr/wp-content/uploads/2023/10/2022_Toolbox-for-communicating-Operations-of-Strategic-Importance-OSI.pdf>) [↑](#footnote-ref-17)
17. Sukladno [Direktivi 2009/33/EZ Europskog parlamenta i Vijeća (22)](https://eur-lex.europa.eu/legal-content/HR/TXT/PDF/?uri=CELEX:02009L0033-20240520) [↑](#footnote-ref-18)
18. sukladno [Direktivi (EU) 2019/1161 Europskog parlamenta i Vijeća od 20. lipnja 2019. o izmjeni Direktive 2009/33/EZ o promicanju čistih i energetski učinkovitih vozila u cestovnom prijevozu](https://eur-lex.europa.eu/legal-content/HR/TXT/?uri=CELEX:32019L1161) [↑](#footnote-ref-19)
19. Sukladno [Direktivi 2009/33/EZ Europskog parlamenta i Vijeća (22)](https://eur-lex.europa.eu/legal-content/HR/TXT/PDF/?uri=CELEX:02009L0033-20240520) [↑](#footnote-ref-20)
20. sukladno [Direktivi (EU) 2019/1161 Europskog parlamenta i Vijeća od 20. lipnja 2019. o izmjeni Direktive 2009/33/EZ o promicanju čistih i energetski učinkovitih vozila u cestovnom prijevozu](https://eur-lex.europa.eu/legal-content/HR/TXT/?uri=CELEX:32019L1161) [↑](#footnote-ref-21)
21. <https://strukturnifondovi.hr/wp-content/uploads/2017/03/Upute-za-prijavitelje-horizontalna.pdf> [↑](#footnote-ref-22)
22. Zakon o gradnji (NN 153/13, 20/17, 39/19, 125/19), Tehnički propis o racionalnoj uporabi energije i toplinskoj zaštiti u zgradama (NN 102/2020) [↑](#footnote-ref-23)